**รายงานการประชุม คณะผู้บริหาร เพื่อขับเคลื่อนนโยบายการบริหารจัดการศึกษา**

 **ครั้งที่ ๒/๒๕๕๙**

 **สำนักงานเขตพื้นที่การศึกษาประถมศึกษาสิงห์บุรี**

 **เมื่อวันพฤหัสบดีที่ ๑๘ กุมภาพันธ์ พ.ศ.๒๕๕๙ เวลา ๐๙.๐๐ น.**

**ณ ห้องประชุม สำนักงานเขตพื้นที่การศึกษาประถมศึกษาสิงห์บุรี ชั้น ๒**

**…………………………………..**

**ผู้มาประชุม ประกอบด้วย**

1. นายสุเมธี จันทร์หอม ผู้อำนวยการสำนักงานเขตพื้นที่การศึกษาประถมศึกษาสิงห์บุรี(ประธาน)
2. นายสุวรรณชัย ทองคำ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
3. นางสาววารุณีย์ บุญคง รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
4. นายณัฎฐธีร์ บุญเขียวระยับ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
5. นายนิกูล จิตรบรรพต รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
6. นายเรวัฒ ชมภูเจริญ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
7. นายทิชากร กันหะ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
8. นายสุเชษฐ ประชากุล รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
9. นายณรงค์ ชุณหะนันทน์ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
10. นายสุรชัย แย้มสวัสดิ์ ผู้อำนวยการกลุ่มอำนวยการ
11. นายกฤษฎิ์ ทองคำปั้น แทน ผู้อำนวยการกลุ่มบริหารงานบุคคล
12. นางสาวทิพรัตน์ โสภาจารีย์ ผู้อำนวยการกลุ่มนโยบายและแผน
13. นางศรีรัตน์ ดารามาศ ผู้อำนวยการกลุ่มส่งเสริมการจัดการศึกษา
14. นางสาววาสนา สิงหโชติ รักษาการในตำแหน่ง ผู้อำนวยการกลุ่มส่งเสริมสถานศึกษา

 เอกชน

1. นางสิร์รานี วสุภัทร์ ผู้อำนวยการกลุ่มนิเทศฯ
2. นางณัฐติกาญจน์ เที่ยงธรรม ผู้อำนวยการกลุ่มบริหารงานการเงินและสินทรัพย์
3. นางสาววิมล อรัญปาน (แทน) ผู้อำนวยการหน่วยตรวจสอบภายใน
4. นางทัศนีย์ คำนึง ผู้อำนวยการศูนย์เทคโนโลยีสารสนเทศฯ

**ผู้ไม่มาประชุม ประกอบดัวย**

1. นายนิวัต เชื้อนาค รองผู้อำนวยการ สพป.สิงห์บุรี ไปราชการ
2. นางลาวัลย์ พิชญวรรธน์ รองผู้อำนวยการ สพป.สิงห์บุรี ไปราชการ
3. นายสัจจา สีปาน รองผู้อำนวยการ สพป.สิงห์บุรี ไปราชการ

**ผู้เข้าร่วมประชุม**

1. นางศศิธร ครองศิล นักจัดการงานทั่วไปชำนาญการ กลุ่มอำนวยการ สพป.สิงห์บุรี

๒

**เริ่มประชุมเวลา ๐๙.๐๐ น.**

เมื่อที่ประชุมพร้อมแล้ว นายสุวรรณชัย ทองคำ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ทำหน้าที่ประธานการประชุมคณะผู้บริหารฯ ได้กล่าวเปิดประชุม โดยแจ้งให้ที่ประชุมทราบ เนื่องจาก เช้าวันนี้ ท่าน ผอ.สพป.สิงห์บุรี ติดภารกิจสำคัญ ไปร่วมการประชุมเชิงปฏิบัติการการัดการเรียนรู้วิชาการสหกรณ์ ในโรงเรียน ที่โรงแรมโกลเด้นดราก้อน จึงได้มอบให้ดำเนินการประชุมไปพลางก่อน และเมื่อเสร็จภารกิจแล้ว ผอ.สพป.สิงห์บุรี (ดร.สุเมธี จันทร์หอม) ได้กลับมาทำหน้าที่ประธานการประชุมต่อ

โดยก่อนที่จะนำเข้าสู่วาระการประชุมได้มอบช่อดอกไม้และของที่ระลึกให้แก่บุคลากรที่มีวันคล้ายวันเกิดประจำเดือน กุมภาพันธ์ ๒๕๕๙ ตามกิจกรรมเสริมสร้างขวัญและกำลังใจในการปฏิบัติงาน จำนวน ๗ คน ตามลำดับ ดังนี้

๑. นายเรวัฒ ชมภูเจริญ รอง ผอ.สพป.สิงห์บุรี

๒.. นางทัศนีย์ คำนึง ผอ.ศูนย์เทคโนโลยีสารสนเทศ

๓. นางพิฐชญาณ์ ไพรดำ ศึกษานิเทศก์

๔. นางนัยนา กันภัย เจ้าพนักงานธุรการชำนาญงาน

1. นางริญดา สุวรรณอ่อน เจ้าพนักงานธุรการชำนาญงาน
2. นางบุษบา หวลอาวรณ์ แม่บ้าน
3. นายคารม วงษ์สนธิ ช่างปูน

ระเบียบวาระที่ ๑ เรื่องที่ประธานแจ้งให้ที่ประชุมทราบ

1. เรื่อง การต้อนรับคณะดูงานจากต่างประเทศ (ประเทศศรีลังกา)

ผอ.สพป.สิงห์บุรี แจ้งให้ที่ประชุมทราบว่า ได้มีโอกาสไปร่วมกับโรงเรียนอนุบาลพรหมบุรี

ต้อนรับคณะดูงานจากประเทศศรีลังกา Minitry of Education of Sri Lanka, Southern Province ประมาณ ๒๕ คน

โดยสรุป ศรีลังกา มีประชากรประมาณ ๒๐ ล้านคน ส่วนใหญ่ประมาณ ๗๐ % นับถือ

ศาสนาพุทธ แบ่งการปกครองเป็น ๙ จังหวัด และในแต่ละจังหวัดก็จะมีกระทรวงต่าง ๆ บริหารงานของจังหวัด

Southern Province มีโรงเรียนประมาณ ๑,๐๐๐ โรงเรียน คณะดูงานได้รับการ

สนับสนุนจาก World Bank มีผู้บริหารระดับสูงของจังหวัดมาดูงานจากประเทศฟิลิปปินส์ และประเทศไทย

โรงเรียนอนุบาลพรหมบุรี โดย ผอ.ไชยวัฒน์ สุคันธวิภัติ และทีมงานร่วมต้อนรับ

อย่างเข้มแข็ง โดยได้รับความอนุเคราะห์ล่ามจากครูชุติพันธ์ พัฒน์วราพงษ์ และศน.กุลยา สะอาดม่วง

แง่คิดที่ฟังจากผู้แทน World Bank คือ ต้องการพัฒนาศรีลังกา เป็น Knowledge Hub

และการพัฒนาที่สำคัญของครูในโรงเรียน SBM คือ

1. ครูร่วมตัดสินในโรงเรียน
2. ครูรวมกลุ่มกันวิเคราะห์การเรียนการสอนและร่วมกันปรับปรุงการสอน
3. ครูและนักเรียนร่วมกันพัฒนาห้องเรียนและรูปแบบการจัดการเรียนการสอน

ประเด็นเสนอ เพื่อทราบ

มติที่ประชุม รับทราบ

๓

1. เรื่อง การจัดการเรียนการสอนเรื่องสหกรณ์ในโรงเรียน

ด้วย กรมส่งเสริมสหกรณ์ ทำงานร่วมกับองค์สมเด็จพระเทพรัตนราชสุดาฯ สยาม

บรมราชกุมารี ในการขยายผลเรื่องของสหกรณ์ให้ลงไปทั่วประเทศ จากหลักสูตรแกนกลางและจากกระบวนการเรียนการสอน ขยายผลไปยังโรงเรียนไกลกังวล

ในการนี้ ศูนย์ถ่ายทอดเทคโนโลยีการสหกรณ์ที่ ๑๓ จังหวัดชัยนาท ร่วมกับจังหวัด

สิงห์บุรี เป็นเขตนำร่อง จัดการประชุมเชิงปฏิบัติการขึ้นในวันนี้ ที่โรงแรมโกลเด้นดราก้อน และ ผอ.เขตฯ ได้ไปร่วมพิธีเปิดประชุมและกล่าวต้อนรับคณะจากกรมส่งเสริมสหกรณ์ฯ และมีโรงเรียนของเราส่วนหนึ่งไปร่วมกันจัดนิทรรศการ จึงถือว่าเป็นอีกเรื่องที่ต้องพัฒนาในเรื่องของสหกรณ์ในโรงเรียน

ประเด็นเสนอ เพื่อทราบ

มติที่ประชุม รับทราบ

1. เรื่อง จุดเน้นสำคัญในการประชุมผู้บริหารโรงเรียน

ผอ.สพป.สิงห์บุรี แจ้งให้ที่ประชุมทราบว่า จุดเน้นสำคัญในการประชุมผู้บริหารโรงเรียน

ประจำเดือน กุมภาพันธ์ ๒๕๕๙ ผอ.สพป.สิงห์บุรี จะนำเสนอใน ๓ เรื่อง ดังนี้

1. การพัฒนาครู
2. ครูดีของแผ่นดิน
3. การวัดคุณลักษณะที่พึงประสงค์
* ในเรื่องการวัดคุณลักษณะที่พึงประสงค์ ขอฝากทีมบริหาร สพป.สิงห์บุรี

ได้ลงโรงเรียน ทำอย่างไร ให้เด็กมีคุณภาพ เนื่องจาก เด็กไม่รู้ว่า เด่นอะไร ด้อยอะไรและต้องพัฒนาอะไรต่อไป

ประเด็นเสนอ เพื่อทราบ

มติที่ประชุม รับทราบ

ระเบียบวาระที่ ๒ เรื่องรับรองรายงานการประชุมคณะผู้บริหาร สพป.สิงห์บุรี

สพป.สิงห์บุรี ได้ประชุมคณะผู้บริหาร สพป.สิงห์บุรี เพื่อขับเคลื่อนนโยบายการจัด

การศึกษา ครั้งที่ ๑/๒๕๕๙ เมื่อวันที่ ๒๐ มกราคม ๒๕๕๙ เวลา ๐๙.๐๐ น. ณ ห้องประชุม สพป.สิงห์บุรี ชั้น ๒ นั้น สพป.สิงห์บุรี ได้จัดทำรายงานการประชุมดังกล่าว เพื่อแจ้งผู้เกี่ยวข้องนำไปปฏิบัติและพิจารณารับรองรายงานการประชุม ทางเว็บไซต์ของ สพป.สิงห์บุรี www.singarea.moe.go.th มุมด้านซ้ายของเว็บไซต์ ชื่อ “รายงานประชุมคณะผู้บริหาร” ทั้งนี้ หากมีประเด็นจะเพิ่มเติม แก้ไข ปรับปรุงประการใด โปรดแจ้งกลุ่มอำนวยการ ภายในวันที่ ๑๘ กุมภาพันธ์ ๒๕๕๙ หากพ้นกำหนดนี้ ถือว่าที่ประชุมรับรองรายงานการประชุมดังกล่าว

ประเด็นเสนอ เพื่อโปรดทราบและพิจารณา

มติที่ประชุม รับทราบและรับรองรายงานการประชุมดังกล่าว โดยไม่มีข้อแก้ไข ปรับปรุง เพิ่มเติม

แต่ประการใด

๔

ระเบียบวาระที่ ๓ เรื่องที่เสนอให้ที่ประชุมทราบ

**๑. กลุ่มอำนวยการ**

**๑.๑ เรื่อง การจัดกิจกรรมเสริมสร้างขวัญและกำลังใจในการปฏิบัติงาน**

**ประจำเดือน กุมภาพันธ์ ๒๕๕๙**

ด้วย สพป.สิงห์บุรี ได้กำหนดจัดกิจกรรมเสริมสร้างขวัญและกำลังในการ

ปฏิบัติงาน โดยมอบช่อดอกไม้และของที่ระลึกให้แก่บุคลากรที่มีวันคล้ายวันเกิดเป็นประจำทุกเดือน และสำหรับบุคลากรที่มีวันคล้ายวันเกิด ประจำเดือน กุมภาพันธ์ ๒๕๕๙ จำนวน ๑๔ คน ดังนี้

 **บุคลากรบน สพป.สิงห์บุรี จำนวน ๗ ราย**

(๑) นายเรวัฒ ชมภูเจริญ รอง ผอ.สพป.สิงห์บุรี

(๒) นางพิฐชญาณ์ ไพรดำ ศึกษานิเทศก์

(๓) นางทัศนีย์ คำนึง ผอ.ศูนย์เทคโนโลยีสารสนเทศ

(๔) นางนัยนา กันภัย เจ้าพนักงานธุรการชำนาญงาน

(๕) นางริญดา สุวรรณอ่อน เจ้าพนักงานธุรการชำนาญงาน

1. นางบุษบา หวลอาวรณ์ แม่บ้าน
2. นายคารม วงษ์สนธิ ช่างปูน

**ผู้บริหารสถานศึกษา จำนวน ๗ ราย**

(๑) นายพลพิพัฒน์ สุระขันธ์ ผู้อำนวยการโรงเรียนอนุบาลสิงห์บุรี

1. นายสมนึก ผิวผ่อง ผู้อำนวยการโรงเรียนวัดสะอาดราษฎร์บำรุง
2. นายกิตติชัย ศรีประเสริฐ ผู้อำนวยการโรงเรียนวัดสังฆราชาวาส

(๔) นางจิติภัสร์ อัครโรจน์รวี ผู้อำนวยการโรงเรียนวัดตุ้มหู

(๕) นายสมบัติ สุขสบาย ผู้อำนวยการโรงเรียนวัดโคปูน

1. นายทองดี เมืองเจริญ ผู้อำนวยการโรงเรียนวัดสาธุการาม
2. นางเบญญาภา กฤตพงษ์ธร ผู้อำนวยการโรงเรียนอนุบาลกฤตพงษ์ธร

ประเด็นเสนอ เพื่อโปรดทราบ และนำแจ้งที่ประชุมผู้บริหารสถานศึกษา

มติที่ประชุม รับทราบ

**๑.๒ เรื่อง การประชุมผู้บริหารสถานศึกษา ประจำเดือน กุมภาพันธ์ ๒๕๕๙**

ด้วย สำนักงานเขตพื้นที่การศึกษาประถมศึกษาสิงห์บุรี ได้กำหนดการประชุมผู้บริหาร

สถานศึกษาในสังกัด สพป.สิงห์บุรี ประจำเดือน กุมภาพันธ์ ๒๕๕๙ ครั้งที่ ๒/๒๕๕๙ รูปแบบประชุมรวมกันทั้งจังหวัด ในวันพฤหัสบดีที่ ๒๕ กุมภาพันธ์ ๒๕๕๙ เวลา ๐๘.๓๐น. ณ ศูนย์ศึกษาวสุภัทร อาคารเฉลิมพระเกียรติฯ โรงเรียนวัดพรหมสาคร อ.เมือง จ.สิงห์บุรี ดังรายละเอียดตามร่างกำหนดการ **(เอกสารแนบ ๑)** สรุปดังนี้

สรุปกิจกรรมการประชุม ประกอบด้วย ๓ ส่วน

* เวลา ๐๘.๓๐ – ๐๘.๔๕ น.ส่วนที่ ๑ การนำเสนอผลการดำเนินงานของ

สพป.สิงห์บุรี โดยงานประชาสัมพันธ์และงาน ICT(ใช้เวลา ๑๕ นาที)

* เวลา ๐๘.๔๕ – ๐๙.๓๐ น.พิธีเปิดประชุมและพิธีมอบเครื่องราชอิสริยาภรณ์

และเหรียญจักรพรรดิมาลา ประจำปี ๒๕๕๗ ให้แก่ข้าราชการและบุคลากรทางการศึกษาในสังกัด จำนวน ๒๐ ราย (ใช้เวลา ๔๕ นาที)

๕

* เวลา ๐๙.๓๐ – ๐๙.๔๕ น. พักรับประทานอาหารว่างและเครื่องดื่ม (๑๕ นาที)
* เวลา ๐๙.๔๕ – ๑๑.๐๐ น. กิจกรรมเสริมสร้างขวัญและกำลังใจการปฏิบัติงาน

(๑) การมอบประกาศเกียรติคุณบัตรให้สถานศึกษาที่เข้าร่วมโครงการประกวด

โครงการ “ชวนน้องท่องพุทธวจน” ครั้งที่ ๓ ระดับเขตพื้นที่การศึกษา จำนวน ๓ โรงเรียน

(๒) การมอบช่อดอกไม้และของที่ระลึก เนื่องในโอกาสวันคล้ายวันเกิดของ

ผู้บริหารสถานศึกษา ประจำเดือน กุมภาพันธ์ ๒๕๕๙ จำนวน ๗ ราย

* ส่วนที่ ๒ การนำเสนอจุดเน้นนโยบายสำคัญ โดย ผอ.สพป.สิงห์บุรี

(ใช้เวลา ๑ ชั่วโมง ๑๕ นาที)

* เวลา ๑๑.๐๐ – ๑๒.๐๐ น. ส่วนที่ ๓ การประชุมตามระเบียบวาระการประชุม

โดย รองฯ ณัฏฐธีร์ บุญเขียวระยับ, รองฯ ลาวัลย์ พิชญวรรธน์, รองฯ ทิชากร กันหะ (ใช้เวลา ๑ ชั่วโมง)

* เวลา ๑๒.๐๐ – ๑๓.๐๐ น. พักรับประทานอาหารกลางวัน
* เวลา ๑๓.๐๐ – ๑๖.๓๐ น. ประชุมผู้บริหารสถานศึกษา(ต่อ) การกำกับติดตาม

เร่งรัด งาน โครงการ และกิจกรรมที่สำคัญ, การนำเสนอปัญหา อุปสรรคและข้อเสนอแนะการปฏิบัติงาน

ประเด็นเสนอ เพื่อโปรดทราบ

มติที่ประชุม รับทราบ

**๑.๓ เรื่อง ผลการประกวดเรียงความและแต่งกลอนสุภาพ เนื่องในกิจกรรม**

**งานสดุดีวีรชนชาวบ้านบางระจัน ประจำปี ๒๕๕๙**

 ตามที่ สพป.สิงห์บุรี ได้เชิญชวนนักเรียนส่งผลงานเรียงความและการแต่งกลอนสุภาพ งานสดุดีวีรชนชาวบ้านบางระจัน ประจำปี ๒๕๕๙ เพื่อเป็นการสดุดีและรำลึกวีรชนชาวบ้านบางระจัน และได้แสดงความสามารถและความคิดสร้างสรรค์ รวมทั้งเป็นการส่งเสริมการใช้ภาษาไทยที่ถูกต้อง นั้น บัดนี้ คณะกรรมการตัดสินการประกวดเขียนเรียงความและแต่งกลอนสุภาพ สพป.สิงห์บุรี ได้พิจารณาคัดเลือกผลงานการเขียนเรียงความและแต่งกลอนสุภาพเรียบร้อยแล้ว ดังนี้

 **การประกวดเรียงความ (๑) ระดับช่วงชั้นที่ ๑ (ป.๑- ป.๓)**

 (๑.๑) รางวัลชนะเลิศ จำนวน ๑ รางวัล พร้อมเกียรติบัตร ได้แก่

 เด็กหญิงอารีรัตน์ ไชยทะนี ชั้นประถมศึกษาปีที่ ๓ โรงเรียนวัดเก้าชั่ง

 (๑.๒) รางวัลรองชนะเลิศ อันดับ ๑ จำนวน ๑ รางวัล พร้อมเกียรติบัตร ได้แก่

 เด็กหญิงพิชชา ซำคง ชั้นประถมศึกษาปีที่ ๓ โรงเรียนวัดโบสถ์ (อินทร์บุรี)

 (๑.๓) รางวัลรองชนะเลิศ อันดับ ๒ จำนวน ๑ รางวัล พร้อมเกียรติบัตร ได้แก่

 เด็กหญิงภัทราภรณ์ มีศรี ชั้นประถมศึกษาปีที่๓โรงเรียนอนุบาลเมืองสิงห์บุรี

 **การประกวดเรียงความ** (**๒) ระดับช่วงชั้นที่ ๒ (ป.๔- ป.๖)**

 (๒.๑) รางวัลชนะเลิศ จำนวน ๑ รางวัล พร้อมเกียรติบัตร ได้แก่

 เด็กหญิงสุเมธาวดี การักษร ชั้นประถมศึกษาปีที่ ๖ โรงเรียนชุมชน-

วัดกลางท่าข้าม

 (๒.๒) รางวัลรองชนะเลิศ อันดับ ๑ จำนวน ๑ รางวัล พร้อมเกียรติบัตร ได้แก่

 เด็กหญิงบุษกร ศรีกุดเรือ ชั้นประถมศึกษาปีที่ ๖ โรงเรียนวัดสังฆราชาวาส

 (๒.๓) รางวัลรองชนะเลิศ อันดับ ๒ จำนวน ๑ รางวัล พร้อมเกียรติบัตร ได้แก่

 เด็กหญิงพรพิรุณ ศรีอุทิศ ชั้นประถมศึกษาปีที่ ๕ โรงเรียนวัดท่าอิฐ

๖

  **การประกวดเรียงความ (๓) ระดับช่วงชั้นที่ ๓ (ม.๑- ม.๓)**

 (๓.๑) รางวัลชนะเลิศ จำนวน ๑ รางวัล พร้อมเกียรติบัตร ได้แก่

 เด็กหญิงกฤติยาภรณ์ ม่วงพุ่ม ชั้นมัธยมศึกษาปีที่ ๓ โรงเรียนวัดตุ้มหู

 (๓.๒) รางวัลรองชนะเลิศ อันดับ ๑ จำนวน ๑ รางวัล พร้อมเกียรติบัตร ได้แก่

 เด็กหญิงชินตา เปลี่ยนอร่าม ชั้นมัธยมศึกษาปีที่ ๓ โรงเรียนเรืองเดช-

 ประชานุเคราะห์

 (๓.๓) รางวัลรองชนะเลิศ อันดับ ๒ จำนวน ๑ รางวัล พร้อมเกียรติบัตร ได้แก่

 เด็กหญิงลักคณา ตันอารีย์ ชั้นมัธยมศึกษาปีที่๓ โรงเรียนอินทโมลีประทาน

  **การประกวดแต่งกลอนสุภาพ (๑) ระดับช่วงชั้นที่ ๒ (ป.๔- ป.๖)**

 (๑.๑) รางวัลชนะเลิศ จำนวน ๑ รางวัล พร้อมเกียรติบัตร ได้แก่

 เด็กหญิงชินภา สิงหา ชั้นประถมศึกษาปีที่ ๖ โรงเรียนชุมชนวัดพระนอน-

 จักรสีห์

 (๑.๒) รางวัลรองชนะเลิศ อันดับ ๑ จำนวน ๑ รางวัล พร้อมเกียรติบัตร ได้แก่

 เด็กหญิงสิริรัตน์ เนตรนิล ชั้นประถมศึกษาปีที่ ๖ โรงเรียนอนุบาล-

ค่ายบางระจัน

 (๑.๓) รางวัลรองชนะเลิศ อันดับ ๒ จำนวน ๑ รางวัล พร้อมเกียรติบัตร ได้แก่

 เด็กชายอานนท์ ธนกิจการค้า ชั้นประถมศึกษาปีที่ ๖ โรงเรียนวัดหลวง

 (๑.๔) รางวัลชมเชย จำนวน ๒ รางวัล พร้อมเกียรติบัตร ได้แก่

 เด็กหญิงอัญชลี กลิ่นดี ชั้นประถมศึกษาปีที่ ๖ โรงเรียนวัดพรหมสาคร

 เด็กหญิงพนิดา นุ่นยวง ชั้นประถมศึกษาปีที่ ๖ โรงเรียนบ้านเก่า

  **การประกวดแต่งกลอนสุภาพ (๒) ระดับช่วงชั้นที่ ๓ (ม.๑- ม.๓)**

 (๒.๑) รางวัลชนะเลิศ จำนวน ๑ รางวัล พร้อมเกียรติบัตร ได้แก่

 เด็กหญิงพัสราภรณ์ ประพันธ์สุพงษ์ ชั้นมัธยมศึกษาปีที่ ๓ โรงเรียนวัดตุ้มหู

 (๒.๒) รางวัลรองชนะเลิศ อันดับ ๑ จำนวน ๑ รางวัล พร้อมเกียรติบัตร ได้แก่

 เด็กหญิงปาริณี กิ่งนอก ชั้นมัธยมศึกษาปีที่ ๓ โรงเรียนวัดข่อย

 (๒.๓) รางวัลรองชนะเลิศ อันดับ ๒ จำนวน ๑ รางวัล พร้อมเกียรติบัตร ได้แก่

 เด็กหญิงใหมทอง พูลเสริม ชั้นมัธยมศึกษาปีที่ ๒ โรงเรียนวัดบ้านลำ

 (๒.๔) รางวัลชมเชย จำนวน ๒ รางวัล พร้อมเกียรติบัตร ได้แก่

 นายสุทธิพล กันจาด ชั้นมัธยมศึกษาปีที่ ๓ โรงเรียนวัดสังฆราชาวาส

 นางสาวฐานิตา สูงเรือง ชั้นมัธยมศึกษาปีที่ ๓ โรงเรียนวัดโพธิ์ทะเลสามัคคี

 ในการนี้ สพป.สิงห์บุรี ขอแจ้งให้สถานศึกษานำนักเรียนที่ได้รับรางวัลชนะเลิศ รองชนะเลิศอันดับ ๑ และอันดับ ๒ เข้ารับรางวัลพร้อมเกียรติบัตร ในวันประชุมคณะกรมการจังหวัดสิงห์บุรี หัวหน้าส่วนราชการจังหวัดสิงห์บุรี ในวันศุกร์ที่ ๒๖ กุมภาพันธ์ ๒๕๕๙ เวลา ๐๙.๓๐ น. ณ ห้องประชุม ขุนสรรค์ พันเรือง ศาลากลางจังหวัดสิงห์บุรี ชั้น ๕ (รายงานตัวเข้ารับรางวัลฯ เวลา ๐๘.๐๐ – ๐๘.๓๐ น.เพื่อเตรียมความพร้อม)

ประเด็นเสนอ เพื่อโปรดทราบและดำเนินการ/แจ้งที่ประชุมผู้บริหารสถานศึกษาฯ

มติที่ประชุม รับทราบ

๗

**๑.๔ เรื่อง การสำรวจการประกอบวิชาชีพทางการศึกษา**

สำนักงานเขตพื้นที่การศึกษาประถมศึกษาสิงห์บุรี ขอแจ้งเรื่องการสำรวจการประกอบ

วิชาชีพทางการศึกษา เพื่อทราบและถือปฏิบัติในส่วนที่เกี่ยวข้อง ดังนี้

1. แจ้งหน่วยงานต้นสังกัดสำรวจการประกอบวิชาชีพทางการศึกษาของผู้ประกอบวิชาชีพ

ทางการศึกษาในสังกัด ตามพระราชบัญญัติสภาครูและบุคลากรทางการศึกษา พ.ศ.๒๕๔๖ กำหนดวิชาชีพครู ผู้บริหารสถานศึกษา ผู้บริหารการศึกษาและศึกษานิเทศก์ เป็นวิชาชีพควบคุม ห้ามมิให้ผู้ใดประกอบวิชาชีพควบคุม โดยไม่ได้รับใบอนุญาตหรือแสดงด้วยวิธีใดๆ ให้ผู้อื่นเข้าใจว่าตนมีสิทธิหรือพร้อมจะประกอบวิชาชีพ โดยไม่ได้รับใบอนุญาตจากคุรุสภา และห้ามมิให้สถานศึกษารับผู้ไม่ได้รับใบอนุญาตเข้าประกอบวิชาชีพควบคุมในสถานศึกษา   เว้นแต่ จะได้รับอนุญาตจากคุรุสภา

ทั้งนี้ หากผู้ใด ฝ่าฝืนต้องมีโทษตามกฎหมายกำหนด ดังนั้น เพื่อให้ประกอบวิชาชีพทางการ

ศึกษาอย่างถูกต้องตามกฎหมายกำหนด จุดบริการงานของคุรุสภา ณ สพป.สิงห์บุรี จึงขอความอนุเคราะห์หน่วยงานต้นสังกัดทุกสังกัด สำรวจการประกอบวิชาชีพทางการศึกษาของผู้ประกอบวิชาชีพทางการศึกษาในสังกัดและดำเนินการ

1. ด้วยข้อบังคับคุรุสภา ว่าด้วยใบอนุญาตประกอบวิชาชีพ พ.ศ.๒๕๔๗ กำหนดให้

ใบอนุญาตประกอบวิชาชีพมีอายุใช้ได้เป็นเวลา ๕ ปี นับแต่วันออกใบอนุญาต และผู้ได้รับใบอนุญาตที่ประสงค์จะขอต่ออายุใบอนุญาตฯ ต้องมีคุณสมบัติตามที่คุรุสภากำหนด โดยให้ยื่นแบบคำขอพร้อมเอกสารหลักฐาน ก่อนวันที่ใบอนุญาตหมดอายุไม่น้อยกว่า ๑๘๐ วัน

ดังนั้น ผู้ได้รับใบอนุญาตประกอบวิชาชีพทางการศึกษาที่ใบอนุญาตจะหมดอายุ ให้ท่านรีบ

ดำเนินการต่ออายุใบอนุญาตให้แล้วเสร็จ เพื่อการประกอบวิชาชีพทางการศึกษาที่จะต้องมีใบอนุญาตประกอบวิชาชีพตามกฎหมายเป็นไปอย่างถูกต้อง

 เพื่อรักษาสิทธิในการประกอบวิชาชีพทางการศึกษา โปรดตรวจใบอนุญาตประกอบวิชาชีพทางการศึกษาของท่านว่าหมดอายุแล้วหรือยังและดำเนินการให้เป็นไปตามกฎหมาย ท่านสามารถดำเนินการยื่นคำขอต่ออายุใบอนุญาตประกอบวิชาชีพได้ ๓ ช่องทาง ดังนี้

 (๑) ยื่นแบบคำขอต่ออายุใบอนุญาตประกอบวิชาชีพผ่านสถานศึกษาหรือหน่วยงานของท่าน โดยสถานศึกษาจะดำเนินการบันทึกข้อมูลผ่านทางโปรแกรม KSP RENEW ซึ่งสามารถดาวน์โหลดโปรแกรมและคู่มือการต่ออายุใบอนุญาตประกอบวิชาชีพ ได้ที่เว็บไซต์คุรุสภา <http://upload.ksp.or.th/>

 (๒) ยื่นแบบคำขอต่ออายุใบอนุญาตประกอบวิชาชีพทางการศึกษา ผ่านทางจุดบริการงานของคุรุสภา ณ สพป.สิงห์บุรี

 (๓) ยื่นแบบคำขอต่ออายุใบอนุญาตประกอบวิชาชีพทางการศึกษาที่เคาน์เตอร์สำนักงานเลขาธิการคุรุสภา

ประเด็นเสนอ เพื่อโปรดทราบและดำเนินการ

มติที่ประชุม รับทราบ

๘

**๑.๕ เรื่อง การขอรับเครื่องหมายเชิดชูเกียรติประกาศนียบัตร และเงินช่วยเหลือครูอาวุโส**

**ประจำปี ๒๕๕๙**

ด้วยสำนักงานเลขาธิการคุรุสภา ได้ดำเนินการโครงการประกาศเกียรติคุณครูอาวุโส โดยมี

วัตถุประสงค์ยกย่องคุณงามความดีของครูที่ปฏิบัติการสอนมาเป็นเวลาไม่น้อยกว่า ๓๐ ปี จนอายุครบ ๖๐ ปีบริบูรณ์ ได้มีโอกาสเข้าเฝ้าพระบาทสมเด็จพระเจ้าอยู่หัว หรือผู้แทนพระองค์ เพื่อรับพระราชทานเครื่องหมายเชิดชูเกียรติ และเงินช่วยเหลือ

อนึ่ง สำนักงานเขตพื้นที่การศึกษาประถมศึกษาสิงห์บุรี ขอแจ้งประกาศการขอรับ

เครื่องหมายเชิดชูเกียรติ ประกาศนียบัตร และเงินช่วยเหลือครูอาวุโส ประจำปี ๒๕๕๙ หากสนใจสามารถติดต่อสอบถาม และขอรับเอกสารการขอรับเครื่องหมายเชิดชูเกียรติ และเงินช่วยเหลือได้ที่ กลุ่มอำนวยการ สำนักงานเขตพื้นที่การศึกษาประถมศึกษาสิงห์บุรี สถานที่ตั้ง สำนักงานเขตพื้นที่การศึกษาประถมศึกษาสิงห์บุรี ตำบลบางพุทรา อำเภอเมือง จังหวัดสิงห์บุรี หรือทางโทรศัพท์หมายเลข ๐๙๒ - ๒๗๒๘๔๘๔, ๐๘๑ – ๕๘๑๑๙๐๘ และกรอกรายละเอียดในเอกสารการขอรับเครื่องหมายเชิดชูเกียรติ แบบขอรับเงินช่วยเหลือ และยื่นเอกสารประกอบการขอรับเครื่องหมาย เชิดชูเกียรติฯ **ภายในวันที่ ๑๕ พฤษภาคม ๒๕๕๙**

ประเด็นเสนอ เพื่อโปรดทราบและดำเนินการ

มติที่ประชุม รับทราบ

**๑.๖ เรื่อง การต่ออายุประกันชีวิตกลุ่มข้าราชการและลูกจ้าง (กธ.เลขที่ ๑๕๐๐๔๐)**

 ตามที่ สพป.สิงห์บุรี ร่วมกับบริษัท เมืองไทยประกันชีวิต จำกัด (มหาชน) จัดสวัสดิการ “โครงการประกันชีวิตกลุ่มข้าราชการและลูกจ้าง” เพื่อเป็นหลักประกันความมั่นคงให้แก่ข้าราชการครูและบุคลากรทางการศึกษาและลูกจ้าง นับเป็นเวลาต่อเนื่องมาตลอด ขณะนี้ใกล้สิ้นสุดระยะเวลาการคุ้มครอง คือวันที่ ๒๔ มีนาคม ๒๕๕๙ เวลา ๒๔.๐๐ น.

 ในการนี้ สพป.สิงห์บุรี จึงขอความอนุเคราะห์ให้ท่านดำเนินการดังนี้

 (๑) ประชาสัมพันธ์รายละเอียดโครงการฯ ให้สมาชิกทราบ

 (๒) สำรวจความต้องการต่ออายุกรมธรรม์ของสมาชิกเดิม

 (๓) รับสมัครสมาชิกผู้เอาประกันรายใหม่เข้าโครงการฯ โดยผู้สมัครต้องมีคุณสมบัติตามที่บริษัท เมืองไทยประกันชีวิตกำหนด โดยคิดอัตราเบี้ยประกันท่านละ ๑๖๕ บาท ตามคุ้มครอง (ทุนประกัน) ๕๐,๐๐๐ บาท (ห้าหมื่นบาทถ้วน)

 (๔) ให้ส่งใบขอเอาประกันภัยพร้อมเงินค่าประกันภัยสมาชิกเดิมและสมาชิกใหม่ ให้กลุ่มอำนวยการ สพป.สิงห์บุรี ภายในวันที่ ๑๘ มีนาคม ๒๕๕๙

รายละเอียดตามเอกสารหมายเลข

ประเด็นเสนอ เพื่อโปรดทราบและดำเนินการ

มติที่ประชุม รับทราบ

๙

๑.๗ เรื่อง สรุปการปฏิบัติราชการของคณะผู้บริหาร สพป.สิงห์บุรี ประจำเดือน

มกราคม ๒๕๕๙

ด้วย สพป.สิงห์บุรี ได้สรุปการปฏิบัติราชการของคณะผู้บริหาร สพป.สิงห์บุรี ประจำเดือน

มกราคม ๒๕๕๙ ตามบัญชีลงเวลามาปฏิบัติราชการและบันทึกขออนุญาตไปราชการ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลากิจ** | **ลาป่วย** | **ลาพักผ่อน** | **ไปราชการ** |
| **ครั้ง** | **วัน** | **ครั้ง** | **วัน** | **ครั้ง** | **วัน** | **ครั้ง** | **วัน** |
| ๑ | นายสุเมธี จันทร์หอม | ผอ.สพป.สห. | - | - | - | - | - | - | ๑ | ๑ |
| ๒ | นายสุวรรณชัย ทองคำ | รอง ผอ.สพป.สห | - | - | - | - | ๒ | ๑วันครึ่ง | - | - |
| ๓ | นางสาววารุณีย์ บุญคง | รอง ผอ.สพป.สห | - | - | - | - | - | - | ๒ | 2 |
| ๔ | นายณัฏฐธีร์ บุญเขียวระยับ | รอง ผอ.สพป.สห | - | - | - | - | - | - | 1 | 6 |
| ๕ | นายนิกูล จิตรบรรพต | รอง ผอ.สพป.สห | - | - | - | - | - | - | 3 | 7 |
| ๖ | นายนิวัต เชื้อนาค | รอง ผอ.สพป.สห | - | - | 1 | 1 | 1 | 2 | 2 | 4 |
| ๗ | นายเรวัฒ ชมภูเจริญ | รอง ผอ.สพป.สห | - | - | - | - | 1 | 1 | ๒ | 3 |
| ๘ | นายทิชากร กันหะ | รอง ผอ.สพป.สห | - | - | 1 | 1 | 1 | 1 | 2 | 2 |
| ๙ | นางลาวัลย์ พิชญวรรธน์ | รอง ผอ.สพป.สห | - | - | - | - | - | - | 1 | 3 |
| ๑๐ | นายสัจจา สีปาน | รอง ผอ.สพป.สห | - | - | - | - | 2 | 2วันครึ่ง | 3 | 5 |
| ๑๑ | นายสุเชษฐ ประชากุล | รอง ผอ.สพป.สห | - | - | - | - | - | - | 2 | 4 |
| ๑๒ | นายณรงค์ ชุณหะนันทน์ | รอง ผอ.สพป.สห | - | - | 1 | 1 | - | - | 1 | 2 |
| ๑๓ | นายสุรชัย แย้มสวัสดิ์ | ผอ.กลุ่ม อก. | - | - | - | - | 2 | 3 | ๑ | ๑ |
| ๑๔ | นางสาวระพีพรรณ รุจิระเศษฐ | ผอ.กลุ่ม บค. | - | - | - | - | - | - | 2 | 4 |
| ๑๕ | นางสาวทิพรัตน์ โสภาจารีย์ | ผอ.กลุ่ม ผง. | - | - | - | - | - | - | 5 | 8 |
| ๑๖ | นางศรีรัตน์ ดารามาศ | ผอ.กลุ่ม สศ. | - | - | 2 | 2 | 1 | 1 | 1 | 1 |
| ๑๗ | นางสิร์รานี วสุภัทร | ผอ.กลุ่ม ศน. | - | - | - | - | - | - | 1 | 9 |
| ๑๘ | นางณัฐติกาญจน์ เที่ยงธรรม | ผอ.กลุ่ม กง. | - | - | ๑ | 3 |  |  | - | - |
| ๑๙ | นางสาววาสนา สิงหโชติ | รก.ผอ.กลุ่ม อช. | - | - | - | - | - | - | 1 | 1 |
| ๒๐ | นางสาววิมล อรัญปาน | ผอ.หน่วย ตสน. | - | - |  |  | - | - | 1 | 1 |
| ๒๑ | นางทัศนีย์ คำนึง | ผอ.ศูนย์ ICT | - | - | - | - | - | - | - | - |

ประเด็นเสนอ เพื่อโปรดทราบ

มติที่ประชุม รับทราบ

 ในการนี้ กลุ่มอำนวยการ ขอเพิ่มเติมเรื่องเพื่อทราบ จำนวน ๑ เรื่อง ดังรายละเอียดตามเอกสารประกอบการประชุม เป็นเรื่องที่ ๑.๘ ดังนี้

๑๐

 ๑.๘ เรื่อง สรุปผลการดำเนินงานระบบควบคุมภายในของสถานศึกษา ประจำปีงบประมาณ พ.ศ.๒๕๕๘

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายในกำหนดให้หน่วยงานภาครัฐติดตามประเมินผลการควบคุมภายใน แล้วรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบและประเมินผลภาคราชการ อย่างน้อยปีละ ๑ ครั้ง ภายในเก้าสิบวันนับจากวันสิ้นสุดปีงบประมาณ

 ในการนี้ สพฐ. กำหนดให้ สพท.และสถานศึกษาทุกแห่ง ติดตามประเมินผลผลการควบคุมภายใน ในรอบ ๑๒ เดือน งวดสิ้นสุด ณ วันที่ ๓๐ กันยายน ๒๕๕๘ แล้ว จัดส่งหนังสือรับรองการประเมินผลการควบคุมภายใน(แบบ ปอ.๑) ให้ สพฐ. สำนักงานคณะกรรมการตรวจเงินแผ่นดิน หรือ สำนักงานคณะกรรมการตรวจเงินแผ่นดินภูมิภาค และคณะกรรมการตรวจสอบและประเมินผลภาคราชการประจำกระทรวงศึกษาธิการ ภายใน ๓๐ ธันวาคม ๒๕๕๘

 สพป.สิงห์บุรี ได้แจ้งให้โรงเรียนในสังกัดทุกโรงเรียนติดตามประเมินผลการควบคุมภายใน

ในรอบ ๑๒ เดือน งวดสิ้นสุด ณ วันที่ ๓๐ กันยายน ๒๕๕๘ แล้วจัดส่งหนังสือรับรองการประเมินผลการควบคุมภายใน (แบบ ปอ./) ให้ สพป.สิงหืบุรี และสำนักงานคระกรรมการตรวจเงินแผ่นดินภูมิภาคจังหวัดสิงห์บุรี ให้เสร็จสิ้นภายในวันที่ ๓๐ ตุลาคม ๒๕๕๘ ทั้งนี้โรงเรียนในสังกัดได้รายงานการประเมินผลการควบคุมภายใน ประจำปีงบประมาณ พ.ศ.๒๕๕๘ จำนวน ๑๑๑ โรงเรียน กลุ่มอำนวยการ โดยคณะทำงานตรวจสอบ กลั่นกรอง รายงานระบบการควบคุมภายในของส่วนงานย่อยและโรงเรียนในสังกัดฯ ได้สรุปรายงานการประเมินผลการควบคุมภายใน ประจำปีงบประมาณ พ.ศ.๒๕๕๘ ของโรงเรียนในสังกัดในภาพรวมทั้ง ๔ ด้าน ได้แก่ การบริหารงานวิชาการ การบริหารงบประมาณ การบริหารงานบุคคล และการบริหารงานทั่วไป เรียบร้อยแล้ว ตามรายละเอียดที่แนบ

ประเด็นเสนอ เพื่อทราบและดำเนินการ

มติที่ประชุม รับทราบ

**๒. กลุ่มบริหารงานบุคคล**

 **๒.๑ เรื่อง การจัดพิธีมอบเครื่องราชอิสริยาภรณ์ชั้นต่ำกว่าสายสะพายและเหรียญ**

**จักรพรรดิมาลา ประจำปี ๒๕๕๗**

ด้วย สพป.สิงห์บุรี ได้กำหนดจัดพิธีมอบเครื่องราชอิสริยาภรณ์ชั้นต่ำกว่าสายสะพายและ

เหรียญจักรพรรดิมาลา ประจำปี ๒๕๕๗ ให้แก่ข้าราชการครูและบุคลากรทางการศึกษา ในวันประชุมผู้บริหารสถานศึกษาในสังกัด วันพฤหัสบดีที่ ๒๕ กุมภาพันธ์ ๒๕๕๙ เวลา ๐๘.๓๐ น. ณ ศูนย์ศึกษาวสุภัทร อาคารเฉลิมพระเกียรติฯ โรงเรียนวัดพรหมสาคร อ.เมือง จ.สิงห์บุรี ทั้งนี้ ขอให้ผู้เข้ารับมอบเครื่องราชอิสริยาภรณ์และเหรียญจักรพรรดิมาลาดังกล่าว แต่งกายชุดปกติขาว ตามรายชื่อ จำนวน ๒๐ ราย ดังนี้

1. นายเพิ่มศักดิ์ บัวรักษ์ โรงเรียนวัดชันสูตร ชั้นตรา ท.ช.
2. นางเครือวิล กลับดี โรงเรียนวัดตุ้มหู ชั้นตรา ท.ช.
3. นางบัวพันธ์ แทบทาม สพป.สิงห์บุรี ชั้นตรา ท.ช.
4. นางรัตนา ด้วงดารา สพป.สิงห์บุรี ชั้นตรา ท.ม.
5. นางนัยนา กันภัย สพป.สิงห์บุรี ชั้นตรา ต.ช.
6. นางสาวจารุวรรณ สุขประเสริฐ โรงเรียนอนุบาลสิงห์บุรี ชั้นตรา ต.ม.
7. นายถัน ทองดี โรงเรียนวัดประสิทธิ์คุณากร ชั้นตรา ร.จ.พ.
8. นายนคร สุขโข โรงเรียนวัดพิกุลทอง ชั้นตรา ร.จ.พ.

๑๑

1. นายสุรชัย ร่มโพธิ์ โรงเรียนวัดบ้านกลับ ชั้นตรา ร.จ.พ.
2. นายอัมพร เรือนนาค สพป.สิงห์บุรี ชั้นตรา ร.จ.พ.
3. นางกิริยา อยู่ปรางค์ โรงเรียนวัดพิกุลทอง ชั้นตรา ร.จ.พ.
4. นางนงนาถ ดวงบุบผา โรงเรียนวัดเตย ชั้นตรา ร.จ.พ.
5. นางนงลักษณ์ พงษ์ประเสริฐ โรงเรียนวัดตึกราชา ชั้นตรา ร.จ.พ.
6. นางนาฎลิกา คลังเงิน โรงเรียนวัดพรหมสาคร ชั้นตรา ร.จ.พ.
7. นางภัทรีวรรณ ทรายแก้ว โรงเรียนวัดเตย ชั้นตรา ร.จ.พ.
8. นางมุกดา นิติธรรมานุกูล โรงเรียนวัดสว่างอารมณ์ ชั้นตรา ร.จ.พ.
9. นางวาสนา คำสังฆะ โรงเรียนวัดเตย ชั้นตรา ร.จ.พ.
10. นางศศิธร ครองศิล สพป.สิงห์บุรี ชั้นตรา ร.จ.พ.
11. นางสาวสุเทพ ชมจันทร์ โรงเรียนวัดพิกุลทอง ชั้นตรา ร.จ.พ.
12. นางสาวเอ็นดู แขวงโชคชัย โรงเรียนวัดราษฎร์ศรัทธาทำ ชั้นตรา ร.จ.พ.

ประเด็นเสนอ เพื่อโปรดทราบและดำเนินการ /แจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๒ เรื่อง การคัดเลือกข้าราชการพลเรือนดีเด่น ประจำปี พ.ศ. ๒๕๕๘**

ด้วยจังหวัดสิงห์บุรี แจ้งว่า กระทรวงศึกษาธิการ ในฐานะประธานอนุกรรมการคัดเลือก

ข้าราชการพลเรือนดีเด่น ขอความร่วมมือจังหวัดพิจารณาคัดเลือกข้าราชการและลูกจ้างประจำในสังกัดที่มีคุณสมบัติ ตามหลักเกณฑ์และวิธีการคัดเลือกข้าราชการพลเรือนดีเด่น ประจำปี พ.ศ. ๒๕๕๘ เพื่อยกย่องเชิดชูเกียรติและประกาศเกียรติคุณเป็นข้าราชการพลเรือนดีเด่นประจำปี พ.ศ. ๒๕๕๘ พร้อมทั้งรับมอบเกียรติบัตรและเข็มเชิดชูเกียรติ(ครุฑทองคำ) ในวันที่ ๑ เมษายน ๒๕๕๙

บัดนี้ การคัดเลือกได้เสร็จสิ้นแล้ว จังหวัดสิงห์บุรี ได้ประกาศผลการคัดเลือก ข้าราชการ

พลเรือนดีเด่นจังหวัดสิงห์บุรี ประจำปี พ.ศ. ๒๕๕๘ ซึ่งข้าราชการในสังกัดสำนักงานเขตพื้นที่การศึกษาประถมศึกษาสิงห์บุรี ที่ได้รับการคัดเลือก คือ นางนันทกานต์ จันทร์หอม ตำแหน่ง ครู วิทยฐานะ ครูชำนาญการพิเศษ โรงเรียนวัดพรหมสาคร

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๓ เรื่อง การประกวดรางวัลหน่วยงานและผู้มีผลงานดีเด่นประสพผลสำเร็จเป็นที่**

**ประจักษ์เพื่อรับรางวัลทรงคุณค่า สพฐ.(OBEC AWARDS)ระดับชาติ ครั้งที่ ๕ ประจำปีการศึกษา ๒๕๕๘**

ด้วย สพฐ. ได้ดำเนินโครงการประกวดรางวัลหน่วยงานและผู้มีผลงานดีเด่นประสพผลสำเร็จ

เป็นที่ประจักษ์ เพื่อรับรางวัลทรงคุณค่า สพฐ. (OBEC AWARDS) ระดับชาติ ครั้งที่ ๕ ประจำปีการศึกษา ๒๕๕๘ เพื่อสร้างขวัญและกำลังใจให้แก่ผู้ปฏิบัติงานเป็นการกระตุ้นให้บุคลากรทุกตำแหน่ง ทุกสายงาน และองค์กรไปสู่เป้าหมายที่จะพัฒนาคุณภาพการศึกษาให้เป็นรูปธรรมยิ่งขึ้น บัดนี้ การคัดเลือกได้เสร็จสิ้นแล้ว สพฐ. ได้ประกาศผลการคัดเลือก ข้าราชการในสังกัด สพป.สิงห์บุรี ได้รับรางวัล ดังนี้

๑) รางวัลชนะเลิศเหรียญทอง

 **(๑.๑)** นางนันทนา ยะวิญชาญ ครูผู้สอนโรงเรียนอนุบาลสิงห์บุรี ประเภทรางวัล

ครูผู้สอนยอดเยี่ยมระดับประถมศึกษา กลุ่มสาระการเรียนรู้ภาษาต่างประเทศ ด้านบริหารจัดการ

**๑๒**

๒) รางวัลเหรียญทอง

 (๒.๑) นางสาวณัฐิกานต์ รักนาค ผู้อำนวยการโรงเรียนวัดบ้านลำ ประเภทรางวัล

ผู้อำนวยการสถานศึกษายอดเยี่ยมระดับประถมศึกษาขนาดเล็ก ด้านบริหารจัดการ

 (๒.๒) นางทิฆัมพร วรรณสุทธิ์ ครูผู้สอนโรงเรียนอนุบาลสิงห์บุรี ประเภทรางวัลครูผู้สอน

ยอดเยี่ยมระดับประถมศึกษา กลุ่มสาระการเรียนรู้วิทยาศาสตร์ ด้านบริหารจัดการ

 (๒.๓) นางสาวจารุวรรณ สุขประเสริฐ ครูผู้สอนโรงเรียนอนุบาลสิงห์บุรี ประเภทรางวัล

ครูผู้สอนยอดเยี่ยมระดับประถมศึกษา กลุ่มสาระการเรียนรู้วิทยาศาสตร์ ด้านนวัตกรรมและเทคโนโลยีเพื่อการเรียนการสอน

๓) รางวัลเหรียญเงิน

 (๓.๑) นางกอบกุล ลังกาพินธุ์ ครูผู้สอนโรงเรียนอนุบาลสิงห์บุรี ประเภทรางวัลครูผู้สอน

ยอดเยี่ยมระดับประถมศึกษา กลุ่มสาระการเรียนรู้สังคมศึกษา ด้านวิชาการ

 (๓.๒) นางสาวจันทร์แรม สิงหนาท ครูผู้สอนโรงเรียนอนุบาลสิงห์บุรี ประเภทรางวัล

ครูผู้สอนยอดเยี่ยมระดับประถมศึกษา กลุ่มสาระการเรียนรู้ภาษาไทย ด้านบริหารจัดการ

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๔ เรื่อง การให้ข้าราชการครูและบุคลากรทางการศึกษาผู้มีผลงานดีเด่นที่ประสพ**

**ผลสำเร็จเป็นที่ประจักษ์มีวิทยฐานะหรือเลื่อนเป็นวิทยฐานะชำนาญการพิเศษและวิทยฐานะเชี่ยวชาญ ทุกตำแหน่ง**

ด้วยสำนักงาน ก.ค.ศ.แจ้งว่า ก.ค.ศ. มีมติรับรองรางวัลสูงสุดระดับชาติขึ้นไป จำนวน

๒๐๓ รางวัล และกำหนดให้ข้าราชการครูและบุคลากรทางการศึกษายื่นคำขอรับการประเมินเพื่อขอมี

วิทยฐานะและเลื่อนเป็นวิทยฐานะชำนาญการพิเศษและวิทยฐานะเชี่ยวชาญ ประจำปี พ.ศ. ๒๕๕๙

ตามหลักเกณฑ์และวิธีการตามหนังสือสำนักงาน ก.ค.ศ. ที่ ศธ ๐๒๐๖.๓/ว ๑๓ ลงวันที่ ๑ สิงหาคม ๒๕๕๖ ในระหว่างวันที่ ๑ – ๓๐ เมษายน ๒๕๕๙ และได้กำหนดแนวทางการพิจารณาสำหรับสำนักงานเขตพื้นที่การศึกษา เพื่อให้ดำเนินการเป็นแนวทางเดียวกัน ดังนี้

1. ให้ดำเนินการคัดเลือกข้าราชการครูและบุคลากรทางการศึกษาให้เป็นไปตามหลักเกณฑ์

และวิธีการตามหนังสือสำนักงาน ก.ค.ศ. ที่ ศธ ๐๒๐๖.๓/ว ๑๓ ลงวันที่ ๑ สิงหาคม ๒๕๕๖ โดยในการพิจารณาคุณสมบัติด้านผลงานดีเด่นที่ประสบผลสำเร็จเป็นที่ประจักษ์ของผู้ขอรับการประเมินให้นำรางวัล

ที่ ก.ค.ศ. ให้การรับรองเป็นรางวัลสูงสุดระดับชาติขึ้นไป มาใช้ประกอบการพิจารณา

1. ผู้ขอรับการประเมินจะต้องมีผลงานดีเด่นตรงกับสาขา/สาขาวิชา/กลุ่มสาระการเรียนรู้

ที่ขอรับการประเมิน ซึ่งจัดทำขึ้นเองร้อยละ ๑๐๐ จำนวน ๑ รางวัล หรือ ๑ เรื่องสำหรับวิทยฐานะชำนาญการพิเศษ และจำนวน ๒ รางวัล หรือ ๒ เรื่อง สำหรับวิทยาฐานะเชี่ยวชาญ โดยให้จัดทำแบบ ๑ แบบ ๒ หรือแบบ ๓ แล้วแต่กรณี

สำหรับผลงานดีเด่นที่จัดทำร่วมกันหลายคน ให้ระบุสัดส่วนการดำเนินการว่าแต่ละคนจัดทำ

ผลงานดังกล่าวคิดเป็นร้อยละเท่าใด โดยให้ผู้ร่วมจัดทำทุกคนลงนามรับรอง ทั้งนี้ ให้ผู้บังคับบัญชาชั้นต้นรับรองการจัดทำผลงานดีเด่นของผู้ขอรับการประเมินทุกรางวัลหรือทุกเรื่อง โดยให้จัดทำตามแบบ ๔

ผลงานดีเด่นที่ได้รับรางวัลสูงสุดระดับชาติขึ้นไปและผลงานดีเด่นที่มีคุณภาพเทียบเคียงกับ

รางวัลสูงสุดระดับชาติขึ้นไป จะต้องเป็นผลงานตั้งแต่วันที่ ๑ พฤษภาคม ๒๕๕๖ ถึง ๓๐ เมษายน ๒๕๕๙

๑๓

กรณีผลงานดีเด่นที่ได้รับรางวัลสูงสุดระดับชาติขึ้นไป และผลงานดีเด่นที่มีคุณภาพ

เทียบเคียงกับรางวัลสูงสุดระดับชาติขึ้นไปเกินระยะเวลาที่กำหนด ผู้ขอรับการประเมินต้องชี้แจงข้อมูลและแสดงเอกสารหลักฐานอย่างชัดเจนว่าหลังจากนั้นได้มีการพัฒนาและนำผลงานดีเด่นฯ ไปใช้ประโยชน์อย่างต่อเนื่องอย่างไร

1. ให้ผู้ขอรับการประเมินยื่นคำขอ พร้อมแบบรายงาน และข้อเสนอในการพัฒนางาน

ต่อผู้บังคับบัญชาชั้นต้นตั้งแต้วันที่ ๑ – ๓๐ เมษายน ๒๕๕๙ โดยให้รายงานตามแบบ

1. ให้ผู้ขอรับการประเมินจัดทำเอกสารสรุปผลงานดีเด่นฯ (ด้านที่ ๓ ส่วนที่ ๒)

จำนวน ๑ เล่ม ไม่เกิน ๕๐ หน้า และภาคผนวกไม่เกิน ๑๐ หน้า โดยให้จัดทำในเล่มเดียวกัน

1. ให้ผู้ขอรับการประเมินจัดทำข้อเสนอในการพัฒนางาน (ด้านที่ ๓ ส่วนที่ ๓)

ตามองค์ประกอบ ๔ ข้อ ที่ ก.ค.ศ.กำหนด จำนวน ๑ เรื่อง โดยจะต้องเป็นเรื่องที่พัฒนาต่อยอดมาจากผลงานดีเด่นที่ประสบผลสำเร็จเป็นที่ประจักษ์ที่เสนอขอในครั้งนี้ และสอดคล้องกับสาขา/สาขาวิชา/

กลุ่มสาระการเรียนรู้ที่ขอรับการประเมิน ทั้งนี้ อ.ก.ค.ศ.เขตพื้นที่การศึกษา หรือ อ.ก.ค.ศ.ที่ ก.ค.ศ.ตั้ง ต้องให้ความเห็นชอบข้อเสนอดังกล่าวให้เป็นข้อตกลงในการพัฒนา

1. ให้ส่วนราชการต้นสังกัดเสนอรายชื่อข้าราชการครูและบุคลากรางการศึกษาที่ได้รับการ

คัดเลือกให้เข้ารับการประเมินตามหลักเกณฑ์และวิธีการนี้ครั้งเดียวพร้อมกัน พร้อมเอกสารหลักฐานถึงสำนักงาน ก.ค.ศ. ภายในวันที่ ๓๐ กันยายน ๒๕๕๙ สำหรับรายเกษียณอายุราชการในปี พ.ศ. ๒๕๕๙ ให้ส่งถึงสำนักงาน ก.ค.ศ. ภายในวันที่ ๓๐ มิถุนายน ๒๕๕๙ เพื่อเสนอ ก.ค.ศ. พิจารณาต่อไป

อนึ่ง ข้าราชการครูและบุคลากรทางการศึกษาที่ได้รับการคัดเลือกจาก อ.ก.ค.ศ.เขตพื้นที่

การศึกษา หรือ อ.ก.ค.ศ. ที่ ก.ค.ศ.ตั้ง และส่วนราชการต้นสังกัดนั้น ถือว่าเป็นผู้ที่มีคุณสมบัติเบื้องต้นเท่านั้น ซึ่ง ก.ค.ศ. จะพิจารณาคัดเลือกจากรายชื่อที่ส่วนราชการต้นสังกัดเสนอ เพื่อเข้ารับการประเมิน

ตามหลักเกณฑ์และวิธีการ

 ในการนี้ ท่านสามารถดูรายละเอียดเกี่ยวกับรายชื่อรางวัลสูงสุดระดับชาติขึ้นไป แบบคำขอ แบบรายงาน และแบบข้อเสนอในการพัฒนางาน แบบเสนอรายชื่อผลงานดีเด่น (แบบ ๑ – ๓) แบบแสดงรายละเอียดการมีส่วนร่วมในการจัดทำผลงานดีเด่นฯ (แบบ ๔) และ แบบเสนอรายชื่อ (แบบ ๕) ได้ที่

เว็ปไซต์สำนักงาน ก.ค.ศ.

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๕ เรื่อง ข้อมูลการพัฒนาความก้าวหน้าตามสายอาชีพของข้าราชการครูและบุคลากร**

**ทางการศึกษา**

 ตามที่ข้าราชการครูและบุคลากรทางการศึกษาในสังกัด สพป.สิงห์บุรี ได้พัฒนางาน และได้รับการแต่งตั้งให้ดำรงตำแหน่งและวิทยฐานะสูงขึ้น มีความก้าวหน้าตามสายอาชีพ ตามหลักเกณฑ์วิธีการ

ที่ ก.ค.ศ.กำหนด นั้น สพป.สิงห์บุรี ได้จัดทำข้อมูลข้าราชการครูและบุคลากรทางการศึกษาดังกล่าว เพื่อใช้เป็นข้อมูลในการวางแผนบริหารงานบุคคลของข้าราชการครูและบุคลากรทางการศึกษา และวางแผนพัฒนาคุณภาพการจัดการศึกษาของเขตพื้นที่การศึกษา รายละเอียดตามตารางข้างท้ายนี้ **(เอกสารแนบ ๒ )**

๑๔

 สรุปในเดือนมกราคม ๒๕๕๙ จากตารางแสดงจำนวนข้าราชการครูและบุคลากรทางการศึกษา (ในสำนักงาน) สายงานบริหารสถานศึกษา มีผู้อำนวยการโรงเรียนชำนาญการพิเศษ เพิ่ม จำนวน ๑ ราย เนื่องจากรับย้ายจากต่างเขตฯ สายงานการสอน มีครูไม่มีวิทยฐานะ (คศ.๑) เพิ่ม จำนวน ๑๙ ราย เนื่องจากรับย้ายจากต่างเขตฯ, มีครูชำนาญการ เพิ่ม จำนวน ๒ ราย เนื่องจากรับย้ายจากต่างเขตฯ , มีครูชำนาญการพิเศษ เพิ่ม จำนวน ๘ ราย เนื่องจากรับย้ายจากต่างเขตฯ และลดลง จำนวน ๓ ราย เนื่องจากย้ายไปต่างเขตฯ และลาออก

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๖ เรื่อง การย้ายข้าราชการครูและบุคลากรทางการศึกษา ตำแหน่งศึกษานิเทศก์**

ตามที่ สพป.สิงห์บุรี ได้ดำเนินการประชาสัมพันธ์การย้ายข้าราชการครูและบุคลากรทางการศึกษา ตำแหน่งศึกษานิเทศก์ จำนวน ๗ ตำแหน่ง ให้ทราบโดยทั่วกันทั้งภายในเขตพื้นที่การศึกษาและต่างเขตพื้นที่การศึกษาแล้ว จำนวน ๒ ครั้ง คือในระหว่างวันที่ ๑-๑๕ สิงหาคม ๒๕๕๘และวันที่ ๑๑ มกราคม –วันที่ ๕กุมภาพันธ์ ๒๕๕๙ ปรากฏว่า ไม่มีผู้ยื่นความประสงค์ขอย้ายมาดำรงตำแหน่งดังกล่าวข้างต้น จึงเห็นควรรอการเปิดสอบจาก สพฐ.

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๒.๗ เรื่อง ซักซ้อมความเข้าใจระเบียบกฎหมายที่เกี่ยวข้องกับการปฏิบัติหน้าที่หรือ**

**ที่เกี่ยวข้องหรือที่ใช้บังคับกับหน่วยงาน เรื่อง** **ประกาศคณะกรรมการข้อมูลข่าวสารของราชการ**

**เรื่อง ข้อมูลข่าวสารที่ต้องจัดไว้ให้ประชาชนตรวจดูได้ ตามมาตรา ๙ (๘) แห่งพระราชบัญญัติข้อมูลข่าวสารของราชการ พ.ศ. ๒๕๔๐**

วาระการประชุมประจำเดือนนี้ กลุ่มบริหารงานบุคคลขอนำประกาศคณะกรรมการ ข้อมูลข่าวสารของราชการ ซึ่งประกาศใช้ล่าสุดมาเผยแพร่เพื่อซักซ้อมความเข้าใจให้ข้าราชการในสังกัด ทั้งในส่วนของ สพป.สิงห์บุรี และสถานศึกษาในสังกัดได้ทราบและถือปฏิบัติ

 ประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐ เป็นข้อมูลข่าวสารที่ต้องจัดไว้ให้ประชาชนตรวจดูได้ ตามมาตรา ๙ วรรคหนึ่ง (๘) แห่งพระราชบัญญัติข้อมูลข่าวสารของราชการ พ.ศ. ๒๕๔๐ สั่ง ณ วันที่ ๒๗ มกราคม พ.ศ. ๒๕๕๙ ประกาศได้กำหนดให้หน่วยงานของรัฐ จะต้องเปิดเผยข้อมูลข่าวสารที่เกี่ยวข้องกับการปฏิบัติหน้าที่ของหน่วยงานของรัฐในด้านต่างๆ ได้แก่ หน่วยงานของรัฐที่มีหน้าที่ในการจัดหาพัสดุ ต้องเปิดเผยข้อมูลข่าวสารที่เกี่ยวข้องกับการจัดหาพัสดุ, หน่วยงานของรัฐที่มีหน้าที่ในการให้บริการประชาชน ต้องเปิดเผยข้อมูลข่าวสารที่เกี่ยวข้องกับการให้บริการประชาชน นอกจากนั้น หน่วยงานของรัฐต้องเปิดเผยข้อมูลข่าวสารที่เกี่ยวข้องกับการบริหารงานของหน่วยงาน และต้องเปิดเผยข้อมูลข่าวสารที่เกี่ยวข้องกับการบริหารงบประมาณของหน่วยงานด้วย รายละเอียดปรากฏตามประกาศฯ แนบท้าย **(เอกสารแนบ ๓)**

ทั้งนี้ สพป.สิงห์บุรี และสถานศึกษา มีหน้าที่ต้องดำเนินการตามข้อกำหนดที่ระบุไว้ใน

ประกาศให้แล้วเสร็จภายใน ๙๐ วัน นับแต่วันที่มีประกาศฉบับนี้ ดังนั้น จึงขอให้กลุ่มทุกกลุ่ม/หน่วย และโรงเรียนได้ไปศึกษารายละเอียดตามประกาศเกี่ยวกับการเปิดเผยข้อมูลข่าวสารในแต่ละเรื่องและพิจารณาดำเนินการในส่วนที่เกี่ยวข้องให้แล้วเสร็จภายใน ๙๐ วัน นับแต่วันที่มีประกาศนี้

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๑๕

 **๓. กลุ่มนโยบายและแผน**

 **๓.๑ เรื่อง โครงการโรงเรียนประชารัฐ**

 ด้วย รัฐมนตรีว่าการกระทรวงศึกษาธิการ ในฐานะรับผิดชอบเรื่องการศึกษาของประเทศเล็งเห็นถึงประโยชน์ของความร่วมมือระหว่างภาครัฐกับภาคเอกชนหรือประชาชนในการเข้ามามีส่วนในการสนับสนุนการจัดการศึกษา จึงมีนโยบายจัดทำบันทึกข้อตกลงความร่วมมือ ระหว่างภาครัฐ ภาคเอกชน และภาคประชาสังคม ร่วมกันขับเคลื่อนและยกระดับการศึกษาให้เกิดผลสัมฤทธิ์ที่มีส่วนสำคัญในการสร้างความเข้มแข็งด้านเศรษฐกิจและสังคมอย่างยั่งยืน และทันเวลา โดยเริ่มต้นจากโรงเรียนต้นแบบในทุกตำบล

 ในการนี้ สพฐ. โดยสำนักพัฒนานวัตกรรมการจัดการศึกษา ให้สำนักงานเขตพื้นที่ดำเนินการประชาสัมพันธ์ประกาศรับสมัครโรงเรียนเพื่อเป็นต้นแบบโครงการโรงเรียนประชารัฐให้ครบทุกตำบล ๆ ละ 1 โรงเรียน ครบตามจำนวนตำบลที่สำนักงานเขตพื้นที่การศึกษาดูแล ถ้าตำบลใดไม่มีโรงเรียนที่สามารถเข้าร่วมได้ขอให้คัดเลือกโรงเรียนที่สมัครเข้าร่วมโครงการตำบลอื่นแทนให้ครบเท่ากับจำนวนตำบล โดยคุณสมบัติ ต้องเป็นโรงเรียนที่เปิดทำการเรียนการสอนระดับประถมศึกษาหรือขยายโอกาส มีนักเรียน 80-600 คน

 สถานศึกษาในสังกัดได้สมัครเข้าร่วมโครงการโรงเรียนประชารัฐ โดยตำบลที่อยู่ในความดูแลของ สพป.สิงห์บุรี มีจำนวน 43 ตำบล และโรงเรียนที่มีคุณสมบัติตามหลักเกณฑ์ สมัครเข้าร่วมโครงการจำนวน 43 โรงเรียน ในจำนวนนี้ มีตำบลที่ไม่มีโรงเรียนที่สามารถเข้าร่วมโครงการ 7 ตำบล และโรงเรียนในตำบลข้างเคียงได้สมัครเข้าร่วมโครงการทดแทนตำบลดังกล่าวครบตามจำนวนตำบล รายชื่อโรงเรียนดังแนบ

**(เอกสารแนบ ๔)**

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๓.๒ เรื่อง การประชุมรับการตรวจราชการของผู้ตรวจราชการกรณีปกติ**

**งวดที่ ๑/๒๕๕๙ และการตรวจราชการแบบบูรณาการรอบที่ ๑/๒๕๕๙ ในเขตตรวจราชการที่ ๒**

ด้วยสำนักงาน กศน.จังหวัดสิงห์บุรี แจ้งว่า นายอนันต์ ระงับทุกข์ ผู้ตรวจราชการ

กระทรวงศึกษาธิการ ประจำเขตรวจราชการที่ ๒ ได้กำหนดตรวจราชการกรณีปกติ งวดที่ ๑/๒๕๕๙ และการตรวจราชการแบบบูรณาการรอบที่ ๑/๒๕๕๙ ตามนโยบายข้อ 1-10 ที่หน่วยรับตรวจจังหวัดสิงห์บุรี ในวันที่ ๒๓ กุมภาพันธ์ ๒๕๕๙ เวลา ๐๘.๓๐ น. ณ ห้องประชุมเกษรา เรสท์ แอเรีย อำเภอพรหมบุรี จังหวัดสิงห์บุรี

ในการนี้ ท่านผอ.สพป.สิงห์บุรี ได้มอบหมายให้

1. นางลาวัลย์ พิชญวรรธน์ รองผอ.สพป.สิงห์บุรี
2. นายนิกูล จิตรบรรพต รองผอ.สพป.สิงห์บุรี

เป็นผู้นำเสนอสรุปในภาพรวม (Power point) และข้าราชการ ตามรายชื่อผู้รับผิดชอบ

เข้าร่วมประชุมรับการตรวจราชการฯ ตามวัน เวลา และสถานที่ดังกล่าว โดยจะมีรถออกจาก สพป.สิงห์บุรี เวลา 08.00 น.

|  |  |  |
| --- | --- | --- |
| ที่ | นโยบาย | ผู้รับผิดชอบ |
| ๑ | การแก้ปัญหาการอ่านไม่ออกเขียนไม่ได้ | นางประมวล ศรีสุธรรมศักดิ์ |
| ๒ | การแก้ปัญหาการออกกลางคัน | นางสาวจงกล เรือนงาม |
| 3 | การพัฒนานักเรียนให้มีทักษะการคิดวิเคราะห์ | นายวิจิตร บัวใหญ่ |
| 4 | การปลูกฝังคุณลักษณะในเรื่องการรู้จักหน้าที่ของตนเอง | นายอัมพร เรือนนาค |

๑๖

|  |  |  |
| --- | --- | --- |
| ที่ | นโยบาย | ผู้รับผิดชอบ |
| 5 | การพัฒนาครูด้านเทคนิค ทักษะการจัดการเรียนการสอนที่ทำให้เรียนอย่างสนุก และมีความสุขต่อการเรียนรู้ | นางพิฐชญาณ์ ไพรดำ |
| 6 | การพัฒนาทักษะภาษาอังกฤษ | นางกุลยา สะอาดม่วง |
| 7 | การลดเวลาเรียน เพิ่มเวลารู้ของนักเรียน | นายบุญชาย อึ๊งบำรุงพันธ์ |
| 8 | การจัดการศึกษาทางไกลผ่านดาวเทียม | นายสมชาย พวงโต |
| 9 | การจัดการศึกษาในระบบทวิศึกษา | กลุ่มนิเทศฯ |
| 10 | การเรียนรู้เกี่ยวกับการจัดการขยะ | กลุ่มส่งเสริมฯ และกลุ่มนิเทศฯ |

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

 ผอ.กลุ่มนโยบายและแผน ได้แจ้งเรื่องเพื่อทราบ จำนวน ๑ เรื่อง เป็นเรื่องที่ ๓.๓ ดังนี้

 ๓.๓ เรื่อง ขอความอนุเคราะห์เก็บรวบรวมข้อมูลเพื่อสนับสนุนนโยบายและยุทธศาสตร์ของกระทรวงศึกษาธิการ

 ด้วยสำนักงานศึกษาธิการ ภาค ๓ ขอความอนุเคราะห์เก็บรวบรวมข้อมูลเพื่อสนับสนุนนโยบายและยุทธศาสตร์ของกระทรวงศึกษาธิการ ทั้งนี้ ให้จัดส่งแบบจัดเก็บข้อมูลในรูปแบบเอกสาร ซีดี อีเมล์ ตามที่เห็นสมควร กลับคืนไปยังสำนักงานศึกษาธิการภาค ๓ อย่างช้าภายในวันที่ ๒๙ กุมภาพันธ์ ๒๕๕๙

 ในการนี้ ได้มอบให้ที่ประชุมได้พิจารณาข้อมูลและผู้รับผิดชอบ ตามแบบที่แนบ โดยที่ประชุมได้เห็นชอบตามแบบ และได้เพิ่มเติมดังนี้

1. ตารางที่ ๑๒ แสดงรายชื่อข้าราชการสถานศึกษาต้นแบบในการจัดทำโครงการ กิจกรรมดีเด่น การแปลงพระราชดำรัสเกี่ยวกับการปฏิรูปการศึกษาไปเป็นแผนงาน โครงการ กิจกรรม ปีการศึกษา ๒๕๕๘

โดยที่ประชุมได้ให้ข้อเสนอการนำนโยบายของ พลเอก ดาว์พงษ์ รัตนสุวรรณ มาเป็นแนวทาง ดังนี้

1. เด็กรักครูและครูรักเด็ก
2. ให้ครูสอนเด็กให้มีน้ำใจต่อเพื่อน
3. ไม่ให้แข่งขันกัน แต่ให้แข่งขันกับตัวเอง
4. ให้เด็กที่เรียนเก่งกว่าช่วยสอนเพื่อนที่เรียนช้ากว่า
5. ให้ครูจัดกิจกรรมให้เด็กทำร่วมกัน เพื่อให้เห็นคุณค่าของความสามัคคี
6. เพิ่มเติมกลุ่มงานที่รับผิดชอบในตารางที่ ๑๒ อีก ๑ กลุ่มงาน คือ กลุ่มส่งเสริมการจัดการศึกษา
7. ให้กลุ่มงานที่รับผิดชอบส่งข้อมูลภายในวันที่ ๒๖ กุมภาพันธ์ ๒๕๕๙

ประเด็นเสนอ เพื่อโปรดทราบและพิจารณา

มติที่ประชุม รับทราบ

๑๗

 **๔. กลุ่มส่งเสริมการจัดการศึกษา**

 **๔.๑ เรื่อง การมอบประกาศเกียรติคุณบัตรตามโครงการ“ชวนน้องท่องพุทธวจน”ครั้งที่ ๓**

ตามที่ มูลนิธิชวนน้องท่องพุทธวจน ร่วมกับ สพฐ.มอบหมายให้สำนักงานเขตพื้นที่การศึกษา

ประถมศึกษาสิงห์บุรี ดำเนินการจัดการประกวดท่องพุทธวจน “ปฐมธรรม” ครั้งที่ ๓ ระดับเขตพื้นที่การศึกษาประถมศึกษา เพื่อคัดเลือกทีมนักเรียนระดับเขตพื้นที่การศึกษา เข้าร่วมประกวดระดับระดับภาค โดยมีวัตถุประสงค์เพื่อสนับสนุนความสามารถของ เยาวชนด้านการสาธยายพุทธวจน และเป็นการใช้เวลาว่างให้เกิดประโยชน์ และสพป.สิงห์บุรี ได้ดำเนินการจัดการประกวดเสร็จเรียบร้อยแล้ว เมื่อวันที่ ๔ สิงหาคม ๒๕๕๘ นั้น

 ในการนี้ มูลนิธิชวนน้องท่องพุทธวจน ได้จัดส่งเกียรติบัตร ระดับเขตพื้นที่การศึกษา เพื่อมอบให้แก่โรงเรียนที่ส่งนักเรียนเข้าร่วมประกวดดังกล่าว เพื่อเป็นการประกาศเกียรติคุณในการประกาศ คำสอนขององค์พระศาสดาสัมมาสัมพุทธเจ้า ดังนี้

 รางวัลเหรียญเงิน คือ โรงเรียนชุมชนวัดพระนอนจักรสีห์มิตรภาพที่ ๑๓๓

 รางวัลเกียรติบัตรดีเด่น คือ โรงเรียนอนุบาลสิงห์บุรี อำเภอเมืองสิงห์บุรี จังหวัดสิงห์บุรี และ โรงเรียนวัดศรีสาคร อำเภอเมืองสิงห์บุรี จังหวัดสิงห์บุรี

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๔.๒ เรื่อง การจัดงานศิลปหัตถกรรมนักเรียนระดับชาติ ครั้งที่ ๖๕ ปีการศึกษา ๒๕๕๘**

 ตามที่ สพฐ. กำหนดจัดการแข่งขันงานศิลปหัตถกรรมนักเรียนระดับชาติ ครั้งที่ ๖๕

ปีการศึกษา ๒๕๕๘ ในวันที่ ๒๙-๓๑ มกราคม ๒๕๕๙ ณ สถานศึกษาในเขตกรุงเทพมหานครและปริมณฑล นั้น บัดนี้ การจัดการแข่งขันได้เสร็จสิ้นแล้ว ขอรายงานผลให้ทราบ ดังนี้

ชนะเลิศ : กิจกรรมการแข่งขันโครงงานอาชีพ ชั้น ม.๑-ม.๓ โรงเรียนเรืองเดชประชา

นุเคราะห์ (ภาพประกอบ)

รองชนะเลิศอันดับที่ ๑ : กิจกรรมการประกวดภาพยนตร์สั้น ชั้น ม.๑-ม.๓ โรงเรียน-

วัดปลาไหล (VTR)

เหรียญทอง อันดับที่ ๗ : กิจกรรมการแข่งขันเดี่ยวจะเข้ ชั้น ป.๑-ป.๖ โรงเรียน-

อนุบาลเทศบาล ๓ (พรหมรวมมิตร)

เหรียญทองแดง อันดับที่ ๕ : กิจกรรมการแข่งขันขับร้องเพลงไทย ชั้น ม.๑-ม.๓

โรงเรียนวัดโฆสิทธาราม (ภาพประกอบ)

ทั้งนี้ เมื่อเรียงตามลำดับรางวัลชนะเลิศ สพป.สิงห์บุรี อยู่ลำดับที่ ๕๓ จาก ๑๗๘ สพป.

และเรียงตามลำดับเหรียญทอง อยู่ลำดับที่ ๑๑๕ จาก ๑๗๕ สพป.

 สพป.สิงห์บุรี จึงขอแสดงความยินดีและชื่นชมกับสถานศึกษาดังกล่าวที่มีความมุ่งมั่น

และพัฒนานักเรียนจนประสบความสำเร็จในการเข้าร่วมกิจกรรมจนถึงระดับชาติ

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๑๘

 **๔.๓ เรื่อง ประกาศผล โครงการพัฒนาคุณภาพการเรียนรู้สู่สากล กิจกรรมการแข่งขันทางวิชาการ ระดับนานาชาติ ประจำปี พ.ศ. ๒๕๕๙ รอบแรก**

 ตามที่ สพป.สิงห์บุรี จัดสอบคัดเลือกนักเรียน ที่กำลังศึกษา อยู่ในระดับประถมศึกษาและมัธยมศึกษาโครงการพัฒนาคุณภาพการเรียนรู้สู่สากล กิจกรรมการแข่งขันทางวิชาการ ระดับนานาชาติ ประจำปี พ.ศ. ๒๕๕๙ รอบแรก ระดับเขตพื้นที่การศึกษา เมื่อวันอาทิตย์ที่ ๓๑ มกราคม ๒๕๕๙ เวลา ๐๘.๓๐ – ๑๒.๐๐ น. ณ โรงเรียนอนุบาลสิงห์บุรี นั้น

 สพป.สิงห์บุรี แจ้งผลการสอบคัดเลือก และให้โรงเรียนดำเนินการพิมพ์พิมพ์เกียรติบัตรนักเรียนที่ได้รับรางวัลทางวิชาการ รอบแรก และพิจารณายืนยันการส่งนักเรียนเข้าสอบรอบสอง ได้ที่เว็บไซต์ [www.obecinso.net](http://www.obecinso.net) รายละเอียดตามหนังสือ สพป.สิงห์บุรี ที่ ศธ ๐๔๑๕๗/ ๕๙๘ ลงวันที่ ๑๑ กุมภาพันธ์ ๒๕๕๙ สรุปผลการดำเนินงานดังนี้

ทั้งนี้ ขอขอบคุณโรงเรียนที่ส่งเสริมให้นักเรียนเข้าร่วมกิจกรรม และขอความร่วมมือโรงเรียนส่งเสริม เตรียมความพร้อมให้นักเรียนได้รับการพัฒนาศักยภาพด้านวิทยาศาสตร์และคณิตศาสตร์ เพื่อเข้าแข่งขันทางวิชาการ ระดับนานาชาติ ประจำปี พ.ศ. ๒๕๕๙ รอบสองระดับประเทศ วันที่ ๑๔ มีนาคม ๒๕๕๙ ศูนย์สอบจังหวัดพระนครศรีอยุธยา ต่อไป

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๔.๔ เรื่อง โครงการส่งเสริมการจัดการขยะแบบครบวงจร**

ตามที่ สำนักงานเขตพื้นที่การศึกษาประถมศึกษาสิงห์บุรี ได้แจ้งเชิญชวนโรงเรียนในสังกัด

สมัครเข้าร่วมโครงการส่งเสริมการจัดการขยะแบบครบวงจร ตามหนังสือสำนักงานเขตพื้นที่การศึกษาประถมศึกษาสิงห์บุรี ที่ ศธ ๐๔๑๕๗/ว๒๕๓ ลงวันที่ ๒๑ มกราคม ๒๕๕๙ นั้น เนื่องจากการจัดการขยะเป็นนโยบายที่กระทรวงศึกษาธิการเน้นย้ำให้โรงเรียนดำเนินการ จึงให้ทุกโรงเรียนสมัครเข้าร่วมโครงการดังกล่าวโดยพร้อมเพรียงกัน และยื่นใบสมัครภายในวันที่ ๒๙ กุมภาพันธ์ ๒๕๕๙

อนึ่ง สำหรับคู่มือการสร้างวินัยสู่การจัดการขยะแบบครบวงจร สามารถดาวน์โหลดคู่มือ

ได้ที่ <http://www.singarea.moe.go.th> (กลุ่มส่งเสริมการจัดการศึกษา)

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๑๙

**๔.๕ เรื่อง การรับนักเรียน ปีการศึกษา ๒๕๕๙**

 สำนักงานเขตพื้นที่การศึกษาประถมศึกษาสิงห์บุรี ขอเน้นย้ำให้โรงเรียนดำเนินงานการรับนักเรียน ปีการศึกษา ๒๕๕๙ ด้วยกระบวนการที่หลากหลาย ประชาสัมพันธ์เสียงตามสายของหมู่บ้าน ปิดประกาศประชาสัมพันธ์ และจัดงานเปิดรั้วโรงเรียน (Open house) ทุกโรงเรียน เพื่อให้ผู้ปกครอง นักเรียน และประชาชน ได้มีโอกาสเยี่ยมชมโรงเรียนที่สนใจจะส่งบุตรหลานเข้าเรียน ตามปฏิทินการรับนักเรียนดังนี้

 ระดับก่อนประถมศึกษา รับเด็กอายุ ๔-๕ ปี (เกิด ๑๖ พ.ค. ๕๔ – ๑๕ พ.ค. ๕๕)

 รับสมัคร วันที่ ๒๗ กุมภาพันธ์ – ๓ มีนาคม ๒๕๕๙

 เวลา ๐๘.๓๐-๑๖.๓๐ น.

 ไม่เว้นวันหยุดราชการ ณ โรงเรียนที่นักเรียนมีความประสงค์

 จะสมัครเข้าเรียน

 ชั้นประถมศึกษาปีที่ ๑ รับเด็กที่มีอายุย่างเข้าปีที่ ๗ (เกิด ๑ ม.ค. – ๓๑ ธ.ค. ๒๕๕๒)

 รับสมัคร วันที่ ๖-๑๐ มีนาคม ๒๕๕๙

 เวลา ๐๘.๓๐-๑๖.๓๐ น. ไม่เว้นวันหยุดราชการ

 ณ โรงเรียนที่นักเรียนมีความประสงค์จะสมัครเข้าเรียน

 ชั้นมัธยมศึกษาปีที่ ๑ (ทั่วไป)

รับสมัคร วันที่ ๒๐-๒๔ มีนาคม ๒๕๕๙

 เวลา ๐๘.๓๐-๑๖.๓๐ น. ไม่เว้นวันหยุดราชการ

 ณ โรงเรียนที่นักเรียนมีความประสงค์จะสมัครเข้าเรียน

ชั้นมัธยมศึกษาปีที่ ๔ (ทั่วไป)

 รับสมัคร วันที่ ๒๐-๒๔ มีนาคม ๒๕๕๙

 เวลา ๐๘.๓๐-๑๖.๓๐ น. ไม่เว้นวันหยุดราชการ

 ณ โรงเรียนที่นักเรียนมีความประสงค์จะสมัครเข้าเรียน

ประเด็นเสนอ เพื่อโปรดทราบและขอความร่วมมือประชาสัมพันธ์ให้ทราบโดยทั่วกัน/แจ้งที่ประชุมผู้บริหาร

สถานศึกษาฯ

มติที่ประชุม รับทราบ

**๔.๖ เรื่อง การส่งเสริม สนับสนุนให้เด็กได้เข้าเรียนและเรียนต่อเนื่องจนจบการศึกษา**

**ภาคบังคับ ๙ ปี**

 จากการตรวจสอบข้อมูลนักเรียนตกซ้ำชั้น จากข้อมูลนักเรียนรายบุคคล (DMC) ปีการศึกษา ๒๕๕๗ ได้พบว่า ร้อยละ ๕๓.๘๔ ของนักเรียนที่ตกซ้ำชั้น เป็นนักเรียนที่ขาดเรียนบ่อย ไม่มาเข้าเรียน

ซึ่งเป็นปัญหาที่โรงเรียนยังไม่สามารถดำเนินการให้ลุล่วงได้ คือ การติดตามนักเรียนให้เข้าเรียน เนื่องจากผู้ปกครองไม่ให้ความร่วมมือ โดยสาเหตุมาจากนักเรียนเข้าเรียนตามระดับชั้น แต่หยุดเรียนติดต่อกันเกิน

๕ วัน หรือ หยุดเรียนเกิน ๗ วัน ในหนึ่งเดือน โดยไม่มีสาเหตุสมควรหรือความจำเป็น ทำให้เป็นปัญหาในการจัดการเรียนการสอนของครู สำนักงานเขตพื้นที่การศึกษาประถมศึกษาสิงห์บุรี ตระหนักและให้ความสำคัญ ในปัญหานักเรียนซ้ำชั้นดังกล่าว จึงขอให้โรงเรียนดำเนินการดังนี้

๒๐

 ๑) เร่งดำเนินการติดตามนักเรียนตามแนวปฏิบัติเกี่ยวกับการติดตามเด็กเข้าเรียน และรายงานสำนักงานเขตพื้นที่การศึกษาประถมศึกษาสิงห์บุรี ทราบ ดังนี้

 (๑) เมื่อนักเรียนขาดเรียนไม่เกิน ๓ วันติดต่อกัน ครูประจำชั้นให้นักเรียนชี้แจงเหตุผล การขาดเรียนแล้วตักเตือนด้วยวาจา แล้วรายงานให้ผู้อำนวยการโรงเรียนทราบ

 (๒) เมื่อนักเรียนขาดเรียนไม่เกิน ๕ วันติดต่อกัน ครูประจำชั้น รายงานผู้อำนวยการโรงเรียนทราบ และโรงเรียนทำหนังสือแจ้งเตือนบิดา มารดา ผู้ปกครอง ให้ส่งบุตรหลานเข้าเรียน (หนังสือแจ้งครั้งที่ ๑ )

 (๓) เมื่อนักเรียนขาดเรียนไม่เกิน ๗ วันติดต่อกัน ครูประจำชั้นและผู้อำนวยการโรงเรียนไปพบบิดา มารดา ผู้ปกครอง เพื่อชี้แจง ทำความเข้าใจถึง หน้าที่ของบิดา มารดา ผู้ปกครอง ตาม พรบ.การศึกษาภาคบังคับ พ.ศ. ๒๕๔๕ และให้ลงลายมือชื่อรับทราบไว้เป็นหลักฐาน (หนังสือแจ้งเป็นครั้งที่ ๒ )

 (๔) เมื่อนักเรียนยังขาดเรียน หรือมาเรียนแล้วขาดเรียนอีกติดต่อกัน รวมแล้วไม่เกิน ๑๕ วัน ให้โรงเรียนแจ้งเป็นหนังสือถึง สพป.สิงห์บุรี เพื่อให้ความช่วยเหลือโรงเรียนในการติดตามนักเรียนต่อไป

 ๒) ปฏิบัติตามมาตรการ แนวทางให้ความช่วยเหลือ ป้องกัน แก้ไขปัญหานักเรียนตกซ้ำชั้น ที่สำนักงานเขตพื้นที่การศึกษาประถมศึกษาสิงห์บุรี แจ้งให้ทราบแล้ว รายละเอียดตามหนังสือสำนักงานเขตพื้นที่การศึกษาประถมศึกษาสิงห์บุรี ที่ ศธ ๐๔๑๕๗/๖๗๖ ลงวันที่ ๑๖ กุมภาพันธ์ ๒๕๕๙

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๔.๗ เรื่อง โครงการจักรยานพระราชทานสมเด็จพระบรมโอรสาธิราชฯ สยาม

มกุฎราชกุมาร

 ด้วย สพป.สิงห์บุรี ได้ดำเนินงานโครงการจักรยานพระราชทาน สมเด็จพระบรมโอรสาธิราชฯ สยามมกุฎราชกุมาร ซึ่งเป็นโครงการที่ สพฐ. ได้รับการประสานเป็นการภายในจากพลอากาศตรี สุพิชัย สุนทรบุระ รองหัวหน้าฝ่าย ที่ประทับในพระองค์ สมเด็จพระบรมโอรสาธิราชฯ สยามมกุฎราชกุมาร แจ้งว่า สมเด็จพระบรมโอรสาธิราชฯ สยามมกุฎราชกุมาร มีพระราชบัณฑูรให้กองกิจการในพระองค์ สมเด็จพระบรมโอรสาธิราชฯ สยามมกุฎราชกุมาร จัดจักรยานพระราชทานให้แก่นักเรียนระดับประถมศึกษาและมัธยมศึกษาที่ยากจน ด้อยโอกาสและมีความจำเป็นต้องใช้จักรยานเป็นพาหนะในการเดินทางไปเรียนหนังสือ

ในการดำเนินงานของโครงการดังกล่าว สพป.สิงห์บุรี ได้รับจัดสรรจักรยานพระราชทานจำนวน ๔๔ คัน เพื่อมอบให้กับนักเรียนในสังกัด ทั้งนี้ สำนักงานเหล่ากาชาดจังหวัดสิงห์บุรีได้แสดงความจำนงบริจาคจักรยานเพื่อถวายเป็นพระราชกุศลร่วมอีก ๔๒ คัน องค์การบริหารส่วนจังหวัดสิงห์บุรี ๖ คัน และผู้อำนวยการสำนักงานเขตพื้นที่การศึกษาประถมศึกษาสิงห์บุรี ๒ คัน รวมจักรยานที่มอบให้กับนักเรียนไปแล้วเมื่อวันที่ ๑๒ กุมภาพันธ์ ๒๕๕๙ จำนวนทั้งสิ้น ๙๔ คัน ณ ลานสานฝัน อาคาร SK Park

อนึ่ง สพป.สิงห์บุรี ได้จัดหาเจ้าหน้าที่ตำรวจจราจรให้ความรู้กับนักเรียนเกี่ยวกับวินัยจราจร

(เน้นการขับขี่จักรยานให้ปลอดภัย) แล้วจึงให้นักเรียนขี่จักรยานที่ได้รับไปศึกษาดูงานภูมิปัญญาท้องถิ่น (การจัดทำ/แสดงหนังใหญ่) ที่วัดสว่างอารมณ์ อ.เมืองฯ จ.สิงห์บุรี ด้วย

 ทั้งนี้ หากนักเรียน นำจักรยานไปใช้แล้ว มีปัญหาและต้องการได้รับการซ่อมบำรุง ให้ประสานกับวิทยาลัยเทคนิคสิงห์บุรีแห่งที่ ๑ และ ๒ และวิทยาลัยการอาชีพอินทร์บุรีได้

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๒๑

 ๕. กลุ่มส่งเสริมสถานศึกษาเอกชน

 ๕.๑ เรื่อง อนุมัติเบิกจ่ายเงินอุดหนุนเป็นค่าใช้จ่ายรายบุคคลในระดับการศึกษา ขั้นพื้นฐานสำหรับนักเรียนโรงเรียนเอกชน ประจำเดือน กุมภาพันธ์ 2559

 สพป.สิงห์บุรี ขอรายงานการอนุมัติเบิกจ่ายเงินอุดหนุนเป็นค่าใช้จ่ายรายบุคคลในระดับการศึกษาขั้นพื้นฐานสำหรับนักเรียนโรงเรียนเอกชน ประจำเดือน กุมภาพันธ์ 2559 ดังนี้

1. ประกาศสำนักบริหารงานคณะกรรมการส่งเสริมการศึกษาเอกชน ลงวันที่ 17

พฤษภาคม 2557 เรื่อง หลักเกณฑ์ วิธีการและเงื่อนไขการอุดหนุนเป็นเงินค่าใช้จ่ายรายหัวนักเรียนในระดับการศึกษาขั้นพื้นฐานสำหรับนักเรียนในโรงเรียนเอกชน ได้กำหนดให้โรงเรียนเอกชนที่จัดการศึกษาในระบบตามหลักสูตรกระทรวงศึกษาธิการฯ และมีนักเรียนซึ่งได้ลงทะเบียนเป็นนักเรียนในชั้นเรียนที่โรงเรียน มีสิทธิได้รับการอุดหนุนโดยถูกต้องตามกฎหมาย ระเบียบ คำสั่งและแนวปฏิบัติที่ทางราชการกำหนดและตามที่ระบุไว้ในใบอนุญาตสามารถขอรับการอุดหนุนเป็นเงินค่าใช้จ่ายรายหัวนักเรียนในระดับการศึกษาขั้นพื้นฐานได้

 2) จังหวัดสิงห์บุรีมีโรงเรียนเอกชน จำนวน 15 โรงเรียน ได้แจ้งขอรับการอุดหนุนเป็นเงินค่าใช้จ่ายรายหัวนักเรียนในระดับการศึกษาขั้นพื้นฐานสำหรับนักเรียนในโรงเรียนเอกชนประจำเดือน กุมภาพันธ์ 2559 เป็นเงิน 5,160,650.38บาท(ห้าล้านหนึ่งแสนหกหมื่นหกร้อยห้าสิบบาทสามสิบแปดสตางค์)

๓) สพป.สิงห์บุรี ได้ตรวจเอกสารหลักฐานการขอเบิกเงินอุดหนุนรายบุคคลของโรงเรียน

เอกชน ทั้ง 15 โรงเรียนแล้วถูกต้อง จึงอนุมัติเบิกจ่ายเงินอุดหนุนให้แก่โรงเรียนเอกชนในจังหวัดสิงห์บุรีดังกล่าวข้างต้นได้ รายละเอียดดังนี้

|  |  |  |  |
| --- | --- | --- | --- |
| ที่ | โรงเรียน | จำนวนเงิน (บาท) | หมายเหตุ |
| 1 | อินทโมลีประทาน | 1,795,507.22  |  |
| 2 | วิจิตรศึกษา | 741,800.53 |  |
| 3 | ใจเพียรวิทยานุสรณ์ | 648,533.62 |  |
| 4 | นาคประดิษฐ์วิทยา | 278,417.83 |  |
| 5 | พระกุมารเยซู สิงห์บุรี | 362,754.82 |  |
| 6 | อุดมทรัพย์ | 166,247.08 |  |
| 7 | เจริญสอนวิทยา | 57,101.20 |  |
| 8 | พณิชยการสิงห์บุรี | 179,342.75 |  |
| 9 | ศรีอุดมวิทยา | 290,531.20 |  |
| 10 | สิงห์อุดมวิทยา | 57,608.70  |  |
| 11 | สามัคคีวิทยา | 177,094.41 |  |
| 12 | อุดมศิลป์ (โพธิลังการ์มูลนิธิ) | 178,634.04 |  |
| 13 | ปราสาทวิทยา | 107,399.12  |  |
| 14 | โพธิรัตน์วรานุสรณ์ | 68,052.12 |  |
| 15 | อนุบาลกฤตพงษ์ธร | 51,625.74 |  |
|  | รวม | 5,160,650.38 |  |

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๒๒

 ๖. กลุ่มนิเทศติดตามและประเมินผลการจัดการศึกษา

 **๖.๑ เรื่อง กำหนดวันสอบระดับการศึกษาขั้นพื้นฐาน**

สพป.สิงห์บุรี ขอสรุปรายละเอียดการดำเนินงานวันสอบระดับการศึกษาขั้นพื้นฐาน

สรุปดังนี้

การทดสอบทางการศึกษาระดับชาติขั้นพื้นฐาน (O-NET) นางสาวภัทรรัตน์ แสงเดือน ผู้รับผิดชอบ

 ชั้นประถมศึกษาปีที่ 6 วันเสาร์ที่ 27 กุมภาพันธ์ 2559

 ชั้นมัธยมศึกษาปีที่ 3 วันเสาร์ที่ 27 – วันอาทิตย์ที่ 28 กุมภาพันธ์ 2559

การสอบประเมินคุณภาพการศึกษาขั้นพื้นฐาน (NT) นายบุญชาย อึ๊งบำรุงพันธ์ ผู้รับผิดชอบ

 ชั้นประถมศึกษาปีที่ 3 วันพุธที่ 9 มีนาคม 2559

การประเมินการอ่านออกเขียนได้ นางสาวภัทรรัตน์ แสงเดือน ผู้รับผิดชอบ

 ชั้นประถมศึกษาปีที่ 1 วันอังคารที่ 15 มีนาคม 2559

 จัดส่งข้อสอบและเอกสารประกอบการสอบ วันจันทร์ที่ 7 มีนาคม 2559

 รวบรวมคะแนนสอบส่งกลับ สพป.สิงห์บุรี วันศุกร์ที่ 18 มีนาคม 2559

การประเมินการศึกษาขั้นพื้นฐานโดยใช้ข้อสอบกลาง นางสาวภัทรรัตน์ แสงเดือน ผู้รับผิดชอบ

 ชั้นประถมศึกษาปีที่ 2 , 4 , 5

 ภายในวันที่ 4 มีนาคม 2559

 ชั้นมัธยมศึกษาปีที่ 1 , 2

 รายงานคะแนนสอบส่งกลับ สพป.สิงห์บุรี ภายในวันศุกร์ที่ 11 มีนาคม 2559

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๖.๒ เรื่อง การประชุมคณะกรรมการดำเนินงานจัดสอบการทดสอบทางการศึกษา**

**แห่งชาติขั้นพื้นฐาน (O-NET)**

ด้วย สำนักงานเขตพื้นที่การศึกษาประถมศึกษาสิงห์บุรี กำหนดการประชุมคณะกรรมการ

ดำเนินงานจัดสอบการทดสอบทางการศึกษาแห่งชาติขั้นพื้นฐาน (O-NET) ในวันพุธที่ 24 กุมภาพันธ์ 2559 เวลา 13.00 – 16.30 น. ณ ศูนย์การศึกษาวสุภัทร อาคารเฉลิมพระเกียรติฯ โรงเรียนวัดพรหมสาคร

ในการนี้ จึงขอเชิญหัวหน้าสนามสอบ กรรมการกลาง กรรมการคุมสอบ เจ้าหน้าที่

ประสานงานประจำสนามสอบ และตัวแทนศูนย์สอบ เข้าร่วมประชุมรับทราบแนวทางการจัดสอบ ตามวัน เวลาและสถานที่ดังกล่าว

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๖.๓ เรื่อง รายงานการทดสอบ Post – test Pre O-NET**

 ตามที่สำนักงานเขตพื้นที่การศึกษาประถมศึกษาสิงห์บุรี ได้จัดการทดสอบ Post – test Pre O-NET ในวันอาทิตย์ที่ 7 กุมภาพันธ์ 2559 ทางกลุ่มงานวัดและประเมิน กลุ่มนิเทศติดตามและประเมินผลการจัดการศึกษา ขอรายงานผลการทดสอบ Post – test Pre O-NET **(เอกสารแนบ ๕)** ดังนี้

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๒๓

**๖.๔ เรื่อง การประเมินทักษะการสื่อสารภาษาอังกฤษ**

ด้วย ทุกสิ้นปีการศึกษาทุกโรงเรียนจะต้องประเมินทักษะการสื่อสารภาษาอังกฤษของ

นักเรียนตั้งแต่ชั้นประถมศึกษา ปีที่ ๑ ถึง ชั้นมัธยมศึกษาปีที่ ๓ เพื่อรายงานผลการประเมินให้ สพฐ.ทราบ สำหรับในปีการศึกษา ๒๕๕๙ ให้ทุกโรงเรียนดำเนินการประเมินทักษะการสื่อสารภาษาอังกฤษนักเรียนในวันที่ ๗ เดือนมีนาคม ๒๕๕๗ และส่งสรุปรายงานผลการประเมินทักษะการสื่อสารให้ สพป.สิงห์บุรีภายในวันที่ ๒๐ มีนาคม ๒๕๕๙ โดย สพป.สิงห์บุรี จะจัดส่งเครื่องมือและแบบสรุปผลการประเมิน ทาง e-office หากทางโรงเรียนมีข้อสงสัยสามารถสอบถามได้ที่ ศน.กุลยา สอาดม่วง เบอร์โทร ๐๘๓ ๑๙๘ ๙๙๑๖

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๖.๕ เรื่อง การทบทวนแนวทางการลงสมุดนิเทศของผู้นิเทศ และการปฏิบัติของ**

**สถานศึกษาและผู้รับการนิเทศ**

สพป.สิงห์บุรี ขอแจ้งทบทวนแนวทางการลงสมุดนิเทศของผู้นิเทศ และการปฏิบัติของ

สถานศึกษา/ผู้รับการนิเทศ ดังนี้

1. ตามหนังสือ สพป.สิงห์บุรี ที่ ศธ 01457/411 ลงวันที่ 1 กุมภาพันธ์ 2557 ให้

สถานศึกษาทุกแห่งที่ได้รับการนิเทศจากผู้นิเทศ โดยเฉพาะศึกษานิเทศก์ เพื่อให้เห็นการปฏิบัติงานของผู้นิเทศและผู้รับการนิเทศ มีความสอดคล้องกัน และเป็นประโยชน์ต่อการติดตามของหน่วยงานต้นสังกัด จึงแจ้งทบทวนการกำหนดรายการสดมภ์ในสมุดนิเทศ ตามตัวอย่างที่แนบท้ายนี้ **(เอกสารแนบ ๖)**

2. สำเนารายการที่ได้รับการนิเทศ ส่งกลุ่มนิเทศติดตามฯ ภาคเรียนละ 1 ครั้ง คือ ภายใน

เดือนเมษายน และเดือนตุลาคม ของทุกปี

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๗. กลุ่มบริหารงานการเงินและสินทรัพย์**

**๗.๑ เรื่อง แนวทางเกี่ยวกับการส่งเอกสารทางการเงิน**

 ด้วยมีครูหลายโรงเรียนแจ้งว่า เมื่อมาส่งเอกสารการเงินแล้วอยากให้มีคนรับหรือเซ็นรับเอกสาร เนื่องจากเป็นเอกสารสำคัญ กลัวหายหรือเกิดความคลาดเคลื่อน ดังนั้น เพื่อให้เกิดความมั่นใจว่า เอกสารที่นำส่งจะไม่สูญหาย หรือถ้าสูญหายก็สามารถสอบทานกันได้ กลุ่มบริหารงานการเงินและสินทรัพย์ จึงขอกำหนดแนวทางในการปฏิบัติเกี่ยวกับการนำส่งหนังสือ ดังนี้

1. ให้ผู้ส่งหนังสือนำเอกสารที่จะส่งมาพร้อมกับทะเบียนหนังสือส่งของโรงเรียนที่ได้ลง

รายละเอียดเกี่ยวกับหนังสือที่จะส่งเรียบร้อยแล้วมาให้ นางจารุชา มากพงษ์ ซึ่งทำหน้าที่ลงรับหนังสือของกลุ่มบริหารงานการเงินและสินทรัพย์ ถ้าไม่อยู่ให้นำส่งที่ นางณัฐติกาญจน์ เที่ยงธรรม (ผอ.กลุ่ม) หรือเจ้าหน้าที่ที่ปฏิบัติงานในกลุ่มบริหารงานการเงินและสินทรัพย์ เป็นผู้เซ็นรับหนังสือให้

1. สำหรับการปฏิบัติรับส่งหนังสือหรือเอกสารการเบิกจ่ายเงินระหว่างกลุ่มต่าง ๆ ใน

สำนักงานเขตพื้นที่การศึกษาประถมศึกษาสิงห์บุรี กับกลุ่มบริหารงานการเงินและสินทรัพย์ ขอให้ปฏิบัติเช่นเดียวกับแนวทางตามข้อ ๑ ด้วย

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

๒๔

 **๗.๒ เรื่อง การนำแจกใบแจ้งยอดเงินสมาชิก กบข. ประจำปี ๒๕๕๘**

 ด้วย กบข. ขอความร่วมมือหน่วยงานให้แจกใบแจ้งยอดสมาชิก กบข. ประจำปี ๒๕๕๘ ให้กับสมาชิก กบข. เพื่อนำไปลดหย่อนภาษี จึงขอให้โรงเรียนมารับใบแจ้งยอดเงินสมาชิก กบข. ได้ที่กลุ่มบริหารงานการเงินและสินทรัพย์ ตั้งแต่บัดนี้เป็นต้นไป ทั้งนี้ ได้แจ้งเป็นหนังสือทาง e-office แล้ว

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๗.๓ เรื่อง มาตรการเพิ่มประสิทธิภาพการใช้จ่ายงบประมาณรายจ่ายประจำปี**

**งบประมาณ พ.ศ. ๒๕๕๙ (เพิ่มเติม)**

 ตามที่ มาตรการเพิ่มประสิทธิภาพการใช้จ่ายงบประมาณรายจ่ายประจำปีงบประมาณ พ.ศ. ๒๕๕๙ ฉบับเพิ่มเติม ว ๔๓๐ ขยายระยะเวลารายการงบลงทุนวงเงินไม่เกิน ๒ ล้านบาท ไห้ก่อหนี้ได้จนถึงสิ้นเดือนมกราคม ๒๕๕๙ และเบิกจ่ายงบประมาณให้แล้วเสร็จภายในเดือนกุมภาพันธ์ ๒๕๕๙ และงบลงทุนวงเงินตั้งแต่ ๒ ล้านบาทขึ้นไป ให้ก่อหนี้ได้จนถึงสิ้นเดือนมกราคม ๒๕๕๙ นั้น

 บัดนี้ สพฐ. ได้แจ้งมติคณะรัฐมนตรีเมื่อวันที่ ๒ กุมภาพันธ์ ๒๕๕๙ ที่เห็นชอบให้ทุกส่วนราชการถือปฏิบัติตามที่กรมบัญชีกลางเสนอ โดยมีสาระสำคัญสรุปได้ดังนี้

 **กรณี งบประมาณรายจ่ายประจำปีงบประมาณ พ.ศ. ๒๕๕๙**

1. รายการงบลงทุนวงเงินไม่เกิน ๒ ล้านบาท และงบลงทุนวงเงินตั้งแต่ ๒ ล้านบาทขึ้นไป

ขยายระยะเวลาการก่อหนี้ออกไปจนถึงสิ้นเดือนมีนาคม ๒๕๕๙

1. รายการที่ไม่สามารถก่อหนี้ได้ทันภายในเดือนมีนาคม ๒๕๕๙ ให้ส่งคืนงบประมาณ

สำหรับงบประมาณงบลงทุนที่ สพป.สิงห์บุรีได้รับจัดสรรทั้งวงเงินไม่เกิน ๒ ล้านบาท และวงเงินตั้งแต่ ๒ ล้านบาทขึ้นไป สามารถก่อหนี้ได้ภายในเดือนมกราคม ๒๕๕๙

ประเด็นเสนอ เพื่อโปรดทราบ และแจ้งที่ประชุมผู้บริหารสถานศึกษาฯ

มติที่ประชุม รับทราบ

**๘. หน่วยตรวจสอบภายใน**

 **๘.๑ เรื่อง ซ้อมความเข้าใจเกี่ยวกับเงินค่าอาหารกลางวันที่ได้รับจากองค์กรปกครอง**

**ส่วนท้องถิ่น**

 สพฐ. ให้ข้อหารือเกี่ยวกับเงินอาหารกลางวันที่ได้รับจากองค์กรปกครองส่วนท้องถิ่น ดังนี้

1. ปัจจุบัน การจัดตั้งงบประมาณเพื่อโครงการอาหารกลางวัน กระทรวงมหาดไทย

เป็นหน่วยงานที่รับผิดชอบในการขอตั้งงบประมาณรายจ่ายประจำปี และโอนจัดสรรให้กับองค์กรปกครองส่วนท้องถิ่นเพื่อเบิกจ่ายให้กับโรงเรียนในสังกัดสำนักงานคณะกรรมการการศึกษาขั้นพื้นฐาน

 โดยโรงเรียนจัดทำบันทึกข้อตกลงในการดำเนินงานโครงการไว้กับองค์กรปกครองส่วนท้องถิ่น ฉะนั้นหากบันทึกข้อตกลงระบุวัตถุประสงค์เพื่อจัดหาอาหารกลางวัน และวัสดุอุปกรณ์ที่เกี่ยวเนื่องกับการจัดหาอาหารกลางวัน ซึ่งองค์กรปกครองส่วนท้องถิ่นยินยอม โรงเรียนก็สามารถใช้จ่ายได้ตามบันทึกข้อตกลงดังกล่าว

 สำหรับการจัดหาครุภัณฑ์ การปรับปรุงซ่อมแซม หรือค่าสาธารณูปโภคต่าง ๆ โรงเรียนควรจัดทำโครงการเพื่อขอรับการสนับสนุนจากองค์กรปกครองส่วนท้องถิ่นต่างหาก

๒๕

1. การคืนเงินอาหารกลางวันเหลือจ่ายตามหนังสือกระทรวงการคลัง

ที่ กค 04063/ว 59 ลงวันที่ 22 กรกฎาคม 2552 ข้อ 11 กำหนดว่า “เมื่อการดำเนินงานในแต่ละโครงการได้เสร็จสิ้นลง ให้นำเงินที่เหลือจ่ายในแต่ละโครงการส่งคลังเป็นรายได้แผ่นดินประเภทรายได้เบ็ดเตล็ดอื่น เว้นแต่องค์กรปกครองส่วนท้องถิ่นจะกำหนดไว้เป็นอย่างอื่น” กอปรกับโรงเรียนได้จัดทำบันทึกข้อตกลงการขอรับเงินอุดหนุนจากองค์กรปกครองส่วนท้องถิ่น โดยจะใช้จ่ายเงินให้เป็นไปตามวัตถุประสงค์ เป้าหมาย แผนการดำเนินงานของโครงการ ตามเอกสารแนบท้ายบันทึก ตลอดจนหลักเกณฑ์ เงื่อนไข วิธีการ ตามหนังสือสั่งการ กระทรวงมหาดไทย ทุกประการ เมื่อดำเนินการตามวัตถุประสงค์เสร็จเรียบร้อยแล้ว โรงเรียนจะรายงานผลการดำเนินงานให้องค์กรปกครองส่วนท้องถิ่นทราบ และหากมีเงินเหลือจะส่งคืนต่อไป

 รวมทั้งหนังสือกระทรวงมหาดไทย ด่วนมากที่ มท 0808.2/ว 74 ลงวันที่ 8 มกราคม 2553 ข้อ 8 ระบุว่า “ให้หน่วยงานที่ขอรับเงินอุดหนุนรายงานผลการดำเนินงานให้องค์กรปกครองส่วนท้องถิ่น ภายใน 30 วัน นับแต่โครงการแล้วเสร็จ และหากมีเงินเหลือจ่าย ซึ่งเข้าข่ายลักษณะลาภมิควรได้ตามกฎหมาย ให้ส่งคืนองค์การปกครองส่วนท้องถิ่น”

 ฉะนั้น หากโรงเรียนจัดทำบันทึกข้อตกลงเพื่อจัดอาหารกลางวัน สำหรับภาคเรียนที่ 1 เมื่อดำเนินการแล้ว สิ้นภาคเรียนที่ 1 มีเงินเหลือก็ต้องส่งคืนตามบันทึกข้อตกลง หรือหากโรงเรียนทำบันทึกข้อตกลงเป็นรายปีการศึกษาและได้รับเงินเป็นรายปีการศึกษา เมื่อดำเนินการแล้วสิ้นปีการศึกษานั้น ๆ มีเงินเหลือก็ต้องส่งคืนเช่นเดียวกัน

 ในการนี้ ผอ.สพป.สิงห์บุรี ได้มอบให้หน่วยตรวจสอบภายใน ตั้งเรื่องสอบถามการโอนเงินค่าอาหารกลางวัน ส่งไปยังสมาคม ผอ.สพท. และ สพฐ. เนื่องจากโรงเรียนมีปัญหาและเป็นหาสร้างความลำบากในการบริหารจัดการ

ประเด็นเสนอ เพื่อโปรดทราบ รายละเอียดฯ **(เอกสารแนบ ๗)/**แจ้งที่ประชุมผู้บริหารสถานศึกษา

มติที่ประชุม รับทราบ

  **๘.2 เรื่อง ซ้อมความเข้าใจเกี่ยวกับหลักฐานการจ่ายเงินอาหารกลางวัน**

 กรมบัญชีกลาง กระทรวงการคลัง ได้ทบทวนการปฏิบัติเกี่ยวกับหลักฐานในการดำเนินการจัดหาพัสดุสำหรับโครงการอาหารกลางวัน ดังนี้

 1) ให้ใช้แบบใบจัดซื้อวัสดุเครื่องบริโภค เป็นแบบรายงานขอซื้อ การอนุมัติการจัดซื้อการออกใบรับรองแทนใบเสร็จรับเงิน และการตรวจรับพัสดุ เป็นหลักฐานในการดำเนินการจัดหาพัสดุสำหรับโครงการอาหารกลางวัน

 2) ให้โรงเรียนบันทึกการรับ-จ่ายเงิน ด้วยระบบควบคุมการเงินของหน่วยงานย่อยตามเดิม พร้อมทั้งเก็บหลักฐานไว้ที่โรงเรียนเพื่อให้สามารถตรวจสอบได้

 ทั้งนี้ หากเป็นกรณีการจัดหาด้วยวิธีการซื้ออาหารสำเร็จ หรือจ้างปรุงสำเร็จเป็นชุด/หม้อให้นักเรียน ต้องดำเนินการจัดซื้อ / จ้าง ตามระเบียบสำนักนายกรัฐมนตรีว่าด้วยการพัสดุพ.ศ.2535 และที่แก้ไขเพิ่มเติม

ประเด็นเสนอ เพื่อโปรดทราบ รายละเอียดฯ **(เอกสารแนบ ๘) /**แจ้งที่ประชุมผู้บริหารสถานศึกษา

มติที่ประชุม รับทราบ

๒๖

**๘.๓ เรื่อง การบริหารจัดการโรงอาหารในระบบคูปอง**

ด้วย สำนักงานการตรวจเงินแผ่นดิน ได้แจ้งผลการตรวจสอบการบริหารจัดการโรงอาหารในระบบคูปองของโรงเรียนสังกัด สพฐ.บางแห่ง ว่ามีข้อตรวจพบที่สำคัญ 2 ประเด็น ที่อาจก่อให้เกิดความเสี่ยงต่อการทุจริต และเกิดความเสียหายต่อรัฐได้ ดังนี้

 ๑) การบริหารจัดการโรงอาหารในระบบคูปองของโรงเรียน ไม่เป็นไปตามระเบียบสำนักงานคณะกรรมการการศึกษาขั้นพื้นฐานว่าด้วยการบริหารจัดการอสังหาริมทรัพย์ของสถานศึกษาของรัฐที่เป็นนิติบุคคลในสังกัดเขตพื้นที่การศึกษา พ.ศ. 2551 โดยไม่มีแผนงานหรือโครงการในการเข้าใช้ประโยชน์ ไม่มีการแต่งตั้งคณะกรรมการประเมินผลการเช่าและนำผลการประเมินเสนอคณะกรรมการสถานศึกษาขั้นพื้นฐานก่อนต่อสัญญาแต่ละครั้ง และไม่มีการจัดเก็บข้อมูลต้นทุนการดำเนินการ เพื่อใช้ในการพิจารณากำหนดอัตราค่าเช่าเพื่อให้เกิดประโยชน์สูงสุดแก่โรงเรียน

 2) การรับเงินและการบันทึกบัญชีไม่เป็นไปตามระเบียบ กล่าวคือ การรับเงินค่าเช่าพื้นที่จำหน่ายอาหาร มีการออกใบเสร็จรับเงินโดยไม่มีเลขที่ เล่มที่ วันที่รับเงิน และการลงลายมือชื่อผู้รับเงิน รวมทั้งมีการออกใบสำคัญรับเงินและบันทึกกรรับเงินเป็นเงินนอกระบบบัญชีของทางราชการ ซึ่งไม่เป็นไปตามระเบียบการเบิกจ่ายเงินจากคลังและการเก็บรักษาเงินและการนำเงินส่งคลัง พ.ศ.2551 และระเบียบสำนักงานคณะกรรมการการศึกษาขั้นพื้นฐาน ว่าด้วยการบริหารจัดการเกี่ยวกับเงินรายได้สถานศึกษาขั้นพื้นฐานที่เป็นนิติบุคคลในสังกัดเขตพื้นที่การศึกษา พ.ศ.2549 การกำหนดจำนวนเงินที่ผู้ประกอบการต้องจ่ายค่าเช่ารายปี ไม่ถูกต้องตามข้อเท็จจริง การทำสัญญาเช่าพื้นที่จำหน่ายอาหาร มีการลงลายมือชื่อของคู่สัญญาไม่ถูกต้องครบถ้วน และไม่ปฏิบัติตามสัญญา

 จึงกำชับให้โรงเรียนในสังกัด สพป.สิงห์บุรี ที่ดำเนินการจัดหาประโยชน์ในอสังหาริมทรัพย์ การรับเงินและการจัดทำสัญญา ให้ถือปฏิบัติตามระเบียบสำนักงานคณะกรรมการการศึกษาขั้นพื้นฐานว่าด้วยการบริหารจัดการอสังหาริมทรัพย์ของสถานศึกษาของรัฐที่เป็นนิติบุคคลในสังกัดเขตพื้นที่การศึกษา พ.ศ. 2551 และระเบียบของทางราชการอื่นที่เกี่ยวข้องโดยเคร่งครัด

ประเด็นเสนอ เพื่อโปรดทราบ รายละเอียดฯ **(เอกสารแนบ ๙)** /แจ้งที่ประชุมผู้บริหารสถานศึกษา

มติที่ประชุม รับทราบ

 **๙. ศูนย์เทคโนโลยีสารสนเทศ**

 **๙.๑ เรื่อง การสำรวจการใช้งานอินเตอร์เน็ตของโรงเรียนในสังกัด สพฐ.**

ตามที่ สพฐ. มีการให้บริการด้านระบบเครือข่ายอินเทอร์เน็ตสำหรับสถานศึกษา ภายใต้โครงข่าย

อินเทอร์เน็ตของ Uninet และ MOENet สำหรับใช้งานอินเทอร์เน็ตในการจัดการเรียนการสอน และการบริหารจัดการด้านการศึกษา ในการนี้ สพป.สิงห์บุรี ให้โรงเรียนบันทึกข้อมูลการใช้งานอินเทอร์เน็ตผ่านทางเว็บไซต์ http://nw-survey.bopp.go.th รายละเอียดตามที่แจ้งไปแล้ว (ที่ ศธ 04157/ ว 531 ลงวันที่ 8 กุมภาพันธ์ 2559) โดย สพป.สิงห์บุรี กำหนดให้โรงเรียนรายงานข้อมูลการใช้อินเตอร์เน็ตภายในวันที่ 16 กุมภาพันธ์ 2559 ซึ่งจากการตรวจสอบข้อมูลแล้ว ปรากฏว่ามีโรงเรียนที่ยังไม่รายงานข้อมูลอีกจำนวนมาก จึงขอความอนุเคราะห์ผู้บริหารโรงเรียนกำชับผู้รับผิดชอบให้บันทึกข้อมูลให้ถูกต้องครบถ้วนทุกโรงเรียน เพื่อช่วยให้การใช้งบประมาณค่าสาธารณูปโภคในส่วนของค่าใช้จ่ายอินเทอร์เน็ตของโรงเรียนเป็นไปอย่างคุ้มค่า และเกิดประโยชน์สูงสุดต่อทางราชการ ในการนี้ ผอ.สพป.สิงห์บุรี ได้มอบให้ติดตามเป็นหนังสือและให้รายงานผลการอบรมดังกล่าว ได้แก่ ผลการดำเนิน ปัญหา อุปสรรค เพื่อเป็นการพัฒนางาน

ประเด็นเสนอ เพื่อโปรดทราบ /แจ้งที่ประชุมผู้บริหารสถานศึกษา

มติที่ประชุม รับทราบ

๒๗

**ระเบียบวาระที่ ๔ เรื่องที่เสนอที่ประชุมพิจารณา**

 **๑**. เรื่อง การส่งหนังสือของสถานศึกษา

 ที่ประชุมโดย นางสาวทิพรัตน์ โสภาจารีย์ ผู้อำนวยการกลุ่มนโยบายและแผน ได้นำเรื่องการนำส่งหนังสือของสถานศึกษา และหน่วยงานอื่น มาส่งที่กลุ่มงานต่าง ๆ ของ สพป.สิงห์บุรี ซึ่งเป็นการสร้างความลำบากให้กับครูและผู้มาติดต่องาน จึงขอนำเสนอให้ที่ประชุมพิจารณาการจัดระบบรับหนังสือที่สารบรรณกลางเพียงจุดเดียว

 ที่ประชุมได้อภิปรายกันอย่างกว้างขวางเพื่อให้ได้ข้อมูลประกอบการพิจารณา โดยมีหลายสาเหตุ สรุปได้ดังนี้

1. โรงเรียน หรือ ผู้มาติดต่อ มาส่งหนังสือเอง เพื่อมาพบเจ้าหน้าที่และต้องการสอบถาม

รายละเอียดเพิ่มเติม หรือมาส่งเอกสารเพิ่มเติม และมีส่วนน้อย

* ระบบการรับส่งหนังสือในปัจจุบัน ใช้ระบบงานสารบรรณ e-office เพื่อลดปริมาณ
* การใช้กระดาษ หากเรากลับไประบบเดิม มีทั้งข้อดีและข้อเสีย เช่น เรายกเลิกการ

รับส่งหนังสือโดยเอกสาร ยกเว้นเรื่องที่มีเอกสารเพิ่มเติม และหากเรากลับไปรับหนังสือแบบระบบเดิม การใช้กระดาษก็จะกลับมาเพิ่มขึ้น

1. สพป.สิงห์บุรี มีจุดบริการรับส่งหนังสือและงานสารบรรณกลางอยู่แล้ว โดยกลุ่ม

อำนวยการเป็นผู้รับผิดชอบ ซึ่งปกติที่ผ่านมาเจ้าหน้าที่ก็จะบริการรับส่งหนังสือที่จุดนั้นอยู่แล้ว ยกเว้นในกรณีที่ผู้มาติดต่อต้องการไปส่งด้วยตัวเอง อันมีหลายสาเหตุ เช่น

* เนื่องจากกลัวเอกสารหายหรือไม่ถึงมือเจ้าหน้าที่
* เป็นการส่งเอกสารเพิ่มเติมให้กับเจ้าหน้าที่

ประเด็นเสนอ เพื่อโปรดพิจารณา

มติที่ประชุม รับทราบ และ ผอ.สพป.สิงห์บุรี ได้รับข้อประเด็นดังกล่าวข้างต้นไว้และจะเป็นผู้ตัดสินใจ

 ด้วยตัวเอง

**๒. เรื่อง การจ่ายหนังสือราชการ**

ที่ประชุมโดย นางสาวทิพรัตน์ โสภาจารีย์ ผู้อำนวยการกลุ่มนโยบายและแผน ได้นำ

ประเด็นการจ่ายหนังสือราชการไปยังกลุ่มงาน เพื่อให้ที่ประชุมพิจารณา โดยได้ยกตัวอย่าง เรื่อง โรงเรียนประชารัฐ

 ในการนี้ ผอ.กลุ่มอำนวยการ ได้แจ้งแนวทางการจ่ายหนังสือราชการ ให้ที่ประชุมทราบ สรุปดังนี้

1. การพิจารณาหนังสือ ยึดหน่วยงานที่ออกหนังสือเป็นหลัก
2. ปัญหาที่เกิด เนื่องจากส่งไปหลายกลุ่มแล้วไม่รับ เพื่อไม่ให้เกิดความเสียหาย

กลุ่มอำนวยการ จึงได้บันทึกเสนอ ผอ.สพป.สิงห์บุรี เพื่อวินิจฉัยสั่งการ

 ผอ.สพป.สิงห์บุรี ได้สรุปประเด็นเพิ่มเติม โดยสรุปว่า หากเรื่องใดที่ ผอ.เขตฯ ได้ตัดสินใจแล้ว ถือว่า เรื่องนั้นเป็นอันยุติลง และให้เป็นไปตามที่ ผอ.เขตฯ สั่งการ

ประเด็นเสนอ เพื่อโปรดทราบ

มติที่ประชุม รับทราบ

๒๘

 **๓. เรื่อง การประชุมของผู้อำนวยการกลุ่ม**

 ผอ.สพป.สิงห์บุรี ได้นำเสนอประเด็นการประชุมของผู้อำนวยการกลุ่ม เนื่องจากที่ผ่านมา ยังไม่ได้รับการรายงานการประชุม (ได้รับรายงานในส่วนเฉพาะของ รอง ผอ.สพป.สิงห์บุรี ที่ประชุมทุกวันอังคาร) จึงได้สอบถามการดำเนินงานหรือปัญหาอุปสรรค ทั้งนี้ ให้ถือว่าเป็นเรื่องที่ ผอ.สพป.สิงห์บุรี ได้วางระบบไว้เพื่อให้ทีมบริหารของ สพป.สิงห์บุรี ได้ปฏิบัติ ดังนั้น เพื่อให้เป็นไปตามแนวทางหรือระบบที่ได้กำหนดไว้ จึงขอให้ถือปฏิบัติ เช่น

1. การประชุม Morning Meeting ของ รอง ผอ.สพป.สิงห์บุรี ทุกวันอังคาร
2. การประชุมของ ผอ.กลุ่ม ทุกวันพฤหัสบดี

ประเด็นเสนอ เพื่อทราบและถือปฏิบัติ

มติที่ประชุม รับทราบและถือปฏิบัติ

**ระเบียบวาระที่ ๕ เรื่องอื่น ๆ**

 (ไม่มี)

เลิกประชุมเวลา ๑๔.๒๐

นางศศิธร ครองศิล

 ผู้จดรายงานการประชุม

นายสุรชัย แย้มสวัสดิ์

 ผู้ตรวจรายงานการประชุม